O alcalde de Catoira dáse de baixa no PSOE por unha denuncia por acoso sexual - Canal Rías Baixas\nO alcalde de Catoira dáse de baixa no PSOE por unha denuncia por acoso sexual\nCATOIRA> O alcalde de Catoira solicita a baixa do Partido Socialista tras ser denunciado por un suposto caso de acoso sexual. Segundo Alberto García, trátase dunha medida temporal ata que non coñeza o fondo da denuncia, aínda que seguirá como alcalde da vila. O rexedor máis veterano da comarca coñecerá os detalles desta grave acusación o vindeiro 4 de novembro, data na que está chamado a declarar nos xulgados de Vilagarcía.\nO alcalde de Catoira presentou a súa baixa do Partido Socialista. Fíxoo acatando o código ético da formación, despois de que se lle notificara unha denuncia contra el por un suposto caso de acoso sexual. As acusacións parten dunha muller que foi concelleira do seu equipo de goberno entre o 2007 e o 2011. Neses comicios foi nas listas do PSOE e resultou reelixida, pero renunciou antes de tomar posesión da acta.\nAlberto García, que con 26 anos á fronte do concello de Catoira é o alcalde máis veterano da comarca, asegurou que se trata a súa renuncia é unha medida temporal. Sobre a denuncia non quixo facer declaracións ata coñecer os feitos dos que se lle acusan.\nSi sabe que está chamado a declarar o 4 de novembro nos xulgados de Vilagarcía. Tamén que seguirá á fronte da alcaldía de Catoira. O veterano político recordou que o pasado maio foi elixido por unha ampla maioría dos veciños para seguir desempeñando o seu cargo nos vindeiros catro anos e, asegurou, non pensa deixalo.\nPola súa banda, Partido Popular e BNG xa presentaron sendas solicitudes para a convocatoria dun pleno extraordinario para que o alcalde ofreza todas as explicacións sobre a súa situación.\nArtigo anteriorAs camelias de Quinteiro da Cruz, dispoñibles todo o ano grazas á realidade aumentada\nSeguinte artigoRibeira ofrece tres vivendas para o uso de refuxiados sirios\nA Ruta do Viño convida a pasear en kayak ou facer...\nO PSOE culpa a Fole de perder 1,6 millóns de euros...\nComezan as obras de construción dunha rotonda no cruce do Sixto\nVilagarcía xa conta con transporte para persoas con mobilidade reducida


Dende o STEG pensamos que a atención á diversidade é un tema de grande importancia que inflúe directamente no desenvolvemento do noso labor docente, que é, ademais, un dos grandes avances na lexislación establecidos pola LOXSE; non obstante, malia iso, é un tema difícil de abordar dende os centros educativos, ben por falta dunha formación e información de calidade, ben por falta de recursos persoais e materiais.\nAo falar de atención á diversidade temos que referirnos ao alumnado con necesidades específicas de apoio educativo (ANEAE), que engloba, dende o punto de vista da LOE, ao alumnado con necesidades educativas especiais derivadas de discapacidade ou trastornos graves de conduta, ao alumnado con altas capacidades intelectuais, ao alumnado de incorporación tardía ao sistema educativo, ao alumnado con dificultades específicas de aprendizaxe e ao alumnado con condicións persoais ou de historia escolar complexa. Este alumnado require de determinados apoios e/ou atencións educativas específicas por un período concreto da súa escolarización ou ao longo de toda ela.\nEn breve publicarase un novo Decreto de atención á diversidade. Esta nova norma presenta, ao noso parecer, unha óptima exposición de motivos, na que se recolle todo o espírito da LOE en canto á atención á diversidade, apostando pola inclusión e a equidade, polo traballo en equipo e pola non discriminación á hora de organizar a resposta educativa do alumnado. Con todo, se é certo que se quere apostar por unha educación inclusiva e pola equidade, a Administración terá que tomar en serio os seguintes aspectos que non se mencionan en todo o articulado do Decreto e que despois das achegas que se fixeron dende o STEG, esperamos que teñan en conta; estas son:\n· a formación do profesorado especialista que traballa dende os DO dos centros e os EOE;\n· a dotación dos recursos persoais suficientes para poder atender a todas as necesidades que se detecten nos centros;\n· as medidas extraordinarias (adaptación curricular...), non deben ser consideradas excepcionais: deben xeneralizarse en todos os centros como medidas básicas para a atención educativa; e,\n· as necesidades de persoal para mellorar a atención á diversidade, que o propio Preámbulo da norma recoñece pero que en ningún momento atopan cabida no articulado do Decreto, deben ser atendidas prioritariamente.\nAsí mesmo, observamos dous aspectos básicos que son susceptibles de ser mellorados:\nEn canto á ESTRUTURA, entendemos que a organización dos apartados e os seus contidos é confusa, quizais como consecuencia de que este Decreto sexa o resultado de refundir nun único texto todas as medidas que xa aparecían recollidas nas circulares, ordes e decreto anteriores de atención á diversidade, sendo de notar, neste sentido, que agás os artigos 28 e 30, este borrador non achega nada novo;\nEn canto á TERMINOLOXÍA, sería preciso coidala ao longo do documento, pois se emprega de xeito pouco preciso; neste sentido, propomos que se recolla o ditado pola LOE, que a respecto do Alumnado con Necesidades Específicas de Apoio Educativo establece, no Capitulo I (Alumnado con necesidades específicas de apoio educativo) do Título II (Equidade na educación), os seguintes tipos:\n· alumnado que presenta necesidades educativas especiais;\n· alumnado con altas capacidades intelectuais; e\n· alumnado con integración tardía no sistema educativo español.\nNo STEG pensamos que con este novo Decreto de atención á diversidade se perdeu unha magnífica oportunidade para:\nprimeiro, clarificar e compendiar toda a normativa de igual ou menor rango existente ao respecto desta materia e que, deste xeito, permanecen sen ordenar;\nsegundo, regular a orientación educativa deste país, unha tarefa que consideramos de extrema urxencia.


A patronal renova parte da xunta directiva | ASETEM, Asociación Empresarios Terra de Melide\nA patronal renova parte da xunta directiva\nPasados dous anos dende a celebración de eleccións e co obxectivo de dar cumprimento ao establecido nos seus estatutos, a Asociación de Empresarios Terra de Melide (Asetem) procedeu a renovar parte da xunta directiva.\nDito trámite realizouse o pasado 30 de xuño en coincidencia coa celebración da Asemblea Xeral Ordinaria, pois as novas incorporacións tiveron que ser referendadas polos socios e socias mediante votación. As principais novidades producíronse nos postos de vogais, aos que accederon as seguintes persoas: Margarita Iglesias (Mis Mejores Labores), Karim Gamil (Clínica Dental Karim), Cristina Louzao (California 66), Sabela Santín (Santín & Amo Perruqueiros) e Ceferino Lobato (Cafetería Chaplin).\nXunto con estas incorporacións, a Asemblea ratificou a saída da xunta de directiva de Rut Gallego (Sisuka), Lucas Garea (Cafetería Arraigos) e Diego Sánchez (SIC Cire). Segue como vogal Jorge Pereiro (Pulpería Ezequiel).\nO resto do equipo directivo continúa tal e como quedou configurado despois das eleccións de 2014, con Juan Carlos Casal (Hijos de Casal Mariño) como contador, José Valiño (Muxica) como tesoureiro, José Ramón Villamor (Oro Ley) como secretario, Manuel Vázquez (Transportes Sierra) como presidente e como vicepresidente Rodrigo Fernández (Seguros Bilbao), quen puxo o seu cargo a disposición da Asemblea, pois así o esixen os estatutos, mais resultou novamente reelixido.


A campaña da gripe comezou na Galiza no marco dun chamamento xeneralizado a reforzar a vacinación tanto dos grupos de risco como do resto da poboación nun contexto de pandemia. O obxectivo, reducir as dúbidas fronte a Covid-19, protexer as persoas máis vulnerábeis de posíbeis complicacións e evitar a sobrecarga asistencial. A demanda superou as previsións das autoridades sanitarias e nalgúns puntos xa escasean as primeiras doses da inxección, as dirixidas aos grupos diana de menos de 65 anos.\nO pasado 13 de outubro comezou na Galiza a campaña de vacinación contra a gripe, unha iniciativa que se repite cada ano co ánimo de chegar especialmente aos grupos diana fixados pola Consellaría de Sanidade. Mais nesta ocasión, nun contexto de pandemia, o chamamento foi máis enérxico e dirixiuse ao conxunto de poboación.\nA resposta da cidadanía non tardou en producirse. Moito antes de que os centros de saúde tivesen dispoñíbeis as súas axendas para comezar a programar as primeiras vacinacións, os teléfonos dos ambulatorios non deixaban de soar. As persoas asiduas da campaña e outras moitas que pensaban pór a inxección por primeira vez querían reservar xa a súa cita.\nA campaña da gripe acelérase: máis poboación vacinada en menos tempo.\nA campaña foi un éxito nos primeiros días. "A resposta da cidadanía foi moi positiva, con coberturas moi superiores ás logradas os mesmos días da campaña anterior", asegura a Nós Diario José Antonio Taboada, xefe do Servizo de Control de Enfermidades Transmisíbeis do Sergas. "En persoas de 65 anos ou máis temos rexistradas perto de 31% de vacinacións. Hai un ano, a estas alturas, anotábanse 6,21 puntos menos. E obsérvase con máis contundencia entre o persoal sanitario. A día 26 de outubro xa levamos 5.520 profesionais máis vacinados que en toda a campaña do ano pasado".\nEstas cifras, apunta Taboada, reflicten a importancia da vacinación, unha necesidade que por primeira vez calla en todos os grupos diana, tamén entre as embarazadas -500 máis que o ano pasado- e outros colectivos de risco. "Os datos son bos. E o que pretendemos é prolongalos até o remate da campaña", a finais de ano, asevera.\nPorén, despois de dúas semanas de vacinacións, centros de saúde de diferentes puntos do territorio denuncian o desabastecemento dun tipo concreto de vacina, a que se lles administra aos grupos de risco de menos de 65 anos.\n"É habitual que nun momento da campaña se produza unha rotura de stock", asegura Álvaro Carrera, voceiro da Asociación Galega de Enfermaría Familiar e Comunitaria. "Mais desta volta chegou moi axiña". Primeiro, porque a demanda é moi alta. "A xente respondeu ao fomento da vacinación que impulsaron as autoridades neste contexto de pandemia" no que se busca mellorar o control da gripe fronte á Covid-19. "Mais tamén porque a cobertura da gripe que se está dando non se axusta cen por cento ás instrucións fixadas tanto polo Ministerio de Sanidade como a propia Consellaría", remarca Carrera.\nA demanda de vacina por parte de persoas sas limitou o volume de doses dispoñíbeis para as persoas de risco que deben recibila de forma prioritaria.\nNeste sentido, argumenta, o chamamento a protexerse fronte á gripe, dirixido fundamentalmente aos grupos de risco -maiores de 65, embarazadas, enfermos crónicos, inmudeprimidos-, estendeuse ao resto da poboación. "O colectivo de pediatras convidou a unha vacinación masiva das crianzas. E ese mesmo patrón repetiuse con persoas sas, para as que a vacina, en principio non está indicada", lembra Álvaro Carrera.\nVacinas para as persoas sas\nDesde a Asociación Galega de Medicina Familiar e Comunitaria recoñecen que este ano moitas persoas menores de 65 anos animáronse por primeira vez a solicitar a vacina "para completar a inmunidade de grupo". Segundo Jesús Sueiro, médico no centro de saúde Concepción Areal, un dos primeiros en acusar a carencia de vacinas e ter que adiar as citas das persoas afectadas, esta demanda asistida limitou o volume de doses dispoñíbeis para as persoas de risco que deben ser vacinadas de forma prioritaria, "pacientes transplantados, con cardiopatías, cunha enfermidade renal ou cunha inmunodeficiencia, que agora chegan á súa cita e non podemos vacinar".\nAté o momento, non houbo rotura de subministración nos almacéns centrais da Consellaría de Sanidade.\nAs asociacións profesionais de medicina e enfermaría comunitaria sinalan a "falta de previsión" dos responsábeis de Sanidade que despois de animar a unha vacinación masiva contra a gripe non souberon dispor das doses suficientes para atender a demanda tan alta que se deu e que era de esperar, á vista da preocupación xeneralizada ante a evolución da Covid.\nUn problema de loxística\nPerante as acusacións dos profesionais da Atención Primaria, José Antonio Taboada defende que, "até o momento, non houbo rotura de subministración nos almacéns centrais da Consellaría de Sanidade. É máis, das vacinas que se lles administran ás persoas de 65 anos ou máis, acaídas ao seu sistema inmunitario, aínda temos 79.565 doses e das que se empregan en persoas menores de 65 anos, temos acumuladas 26.791 doses". Porén, recoñece problemas de abastecemento nalgúns centros debido a "múltiples factores, pero fundamentalmente de loxística".\nHaberá vacinas dispoñíbeis para as persoas que non son parte de grupos diana, pero deben esperar a atender a demanda prioritaria dos grupos de risco.\n"Estamos ante unha campaña que implica todo o sistema sanitario, público e privado, con máis de 900 puntos de vacinación. E os criterios de distribución están suxeitos a moitos pequenos fallos que poden conducir a que nun punto concreto se esgoten as vacinas", di Taboada.\nEsta situación, engade, pode verse agravada polo feito de que as estimacións de vacinas están suxeitas "á experiencia de anos anteriores" e porque este ano está acudindo máis xente a vacinarse, "mesmo persoas que non son parte de grupos diana e para as que previsibelmente haberá doses dispoñíbeis, xa que se pediron 200.000 máis que a última campaña", mantén José Antonio Taboada. Con todo, desde a Consellaría fan un chamamento á espera porque, primeiro, "hai que garantir a vacinación dos grupos de risco identificados".\nAsí, a mensaxe para o groso da poboación sa menor de 65 anos é que terá tempo de sobra para inmunizarse contra a gripe antes do 31 de decembro, de forma que para cando chegue o pico, a mediados ou finais de xaneiro se ten o mesmo comportamento que outros anos, o conxunto da poboación xa contará cunha protección importante, "que empeza a adquirirse ao cabo de sete días e a facerse máis alta a partir dos 15".\nAnte esta nova recomendación, os centros de saúde apuran a reorganizar as súas axendas á espera dunha subministración que o Sergas confirma nos próximos días "en función das necesidades de cada un. "Nos primeiros días estiveron previstas tres entregas á semana. A partir de agora serán dúas, as terzas e sextas feiras", reafirma Taboada.\nEste desaxuste entre a demanda e a oferta dispoñíbel, sumado ás restricións que pesan sobre a presencialidade nos centros de saúde, aumentou a presión sobre a Atención Primaria. Desde a Asociación en Defensa da Sanidade Pública, José María Dios Diz denuncia numerosas molestias para as persoas e para o sistema asistencial que o Sergas tamén recoñece.\nMoitas solucións para a reforma da Atención Primaria non esixen cartos senón organización e coordinación.\n"Xa estabamos saturadas como consecuencia da vacinación, agora tamén o estamos como consecuencia de ter que chamar a xente para dicir que non hai doses para as persoas menores de 65, a costa dun enfado xeral por parte das persoas que deben facer fronte a 1.500 chamadas diarias. Aquí en Outes somos seis médicos e outras tantas enfermeiras, con só tres PSX -Persoal de Servizos Xerais-", afirma José María Dios, quen bota en falta solucións efectivas para reformar a Atención Primaria, como as que figuran nas conclusións do seu Consello Técnico. E moitas non esixen cartos senón organización e coordinación", que non hai, incide.\nDesde a CIG-Saúde súmanse ás criticas dos profesionais e cuestionan "a falta de previsión do Sergas". "Lanzaron unha campaña que pedía modificar o protocolo de vacinación previo á Covid-19, mais non o fixeron, e agora é o persoal quen debe dar a cara ante a falta de doses suficientes nos centros", sinala María Xosé Abuín. "Urxe reorganizar os servizos administrativos, pór máis persoal e liñas telefónicas", conclúe.


Charles Barkley - Wikipedia, a enciclopedia libre\nCharles Wade Barkley, nado o 20 de febreiro de 1963 en Leeds, un barrio das afóras de Birmingham (Alabama), é un ex xogador de baloncesto estadounidense que xogou durante dezaseis tempadas como profesional na NBA, nas décadas dos anos 1980 e 1990. Está considerado un dos mellores aleiros altos na historia da liga. Chamábanlle "O Gordo" polo seu sobrepeso, mais a pesar da súa escasa estatura para loitar cos pivotes, chegou a ser máximo reboteador da NBA na tempada 1986-87 xogando en Philadelphia 76ers cunha media de 14,6 rebotes por partido.\n20 de febreiro de 1963 (59 anos)\n1984 / Rolda: 1 / Elección: 5\nPuntos 23 757\nRebotes 12 546\nAsistencias 4 215\n1× MVP NBA (1993)\n11× All-Star Game (1987-1997)\n3× MVP All-Star Game (1991)\n#34 Retirado por Philadelphia 76ers\n#34 Retirado por Phoenix Suns\nFoi seleccionado no mellor quinteto da liga en tres ocasiones, no segundo en cinco e no terceiro nunha. En 1993 foi elixido MVP da tempada e tres anos despois entre os "cincuenta mellores xogadores da historia da NBA". En 1992 e 1996 disputou os Xogos Olímpicos, gañando a medalla de ouro en ambos os anos. A partir de 2006 forma parte do prestixioso Basketball Hall of Fame. Dende que se retirou do baloncesto, Barkley iniciou unha exitosa carreira como analista da TNT nos partidos da NBA. Ademais, Barkley ten escrito unha gran cantidade e libro e ten amosado o seu interese na política, mesmo anunciando que se presentará como candidato a Gobernador de Alabama, o seu Estado natal, en 2014.\n2 Selección dos Estados Unidos\nBarkley asistiu ao Instituto Leeds, onde debido á súa altura comezou xogando dende o banco. Con todo, durante o verán creceu bastantes centímetros, o que lle fixo un oco no equipo titular no seu último ano, tendo unha media de 19,1 puntos e 17,9 rebotes por partido. Liderou ao seu equipo a un balance de 26-3 e até as semifinais estatais. A pesar do seu xogo, ningunha universidade se interesou por el até as semifinais estatais, partido no que anotou 26 puntos ante Bobby Lee Hurt, fichaxe da Universidade de Alabama. Un asistente do adestrador Sonny Smith da Universidade de Auburn presenciou o encontro e definiulle como "un tipo gordo... que xoga como o vento". Barkley asistiu finalmente a Auburn e licenciouse en empresariais.\nBarkley xogou cos Tigers durante tres tempadas. Aínda que tivo en moitas ocasiones problemas de peso (chegando a pesar 136 quilos), a súa carreira foi sobresaliente e liderou a liga en rebotes cada ano. Converteuse nun xogador moi popular, excitando á afección con tapóns e mates a pesar da súa altura e desmesurado peso. Debido ao seu físico e habilidades foi coñecido co alcume de "The Round Mound of Rebound".\nNa súa carreira en Auburn, Barkley xogou como pivote a pesar de ser considerablemente máis baixo que todos os seus pivotes rivais. Recibiu numerosos premios, incluídos o mellor xogador da Southeastern Conference en 1984, dúas veces no mellor quinteto da SEC e unha selección no terceiro equipo do All-American en 1984. Ademais, Barkley foi nomeado mellor xogador da década dos 80 da SEC polo xornal Birmingham Post-Herald.\nNo seu tres anos universitarios, Barkley fixo 14,1 puntos cun 65,2% en tiros de campo, 9,6 rebotes, 1,6 asistencias e 1,7 tapóns por partido. En 1984, apareceu por única vez no torneo da NCAA e finalizou con 23 puntos, 80% en tiro, 17 rebotes, 4 asistencias, 2 roubos de balón e 2 tapóns. O 30 de marzo de 2001, o seu dorsal 34 foi oficialmente retirado por Auburn.\nCharles Barkley, 1991.\nTras o seu ano júnior en Auburn, Barkley decidiu deixar a universidade e declararse elixible para o Draft da NBA de 1984. Foi seleccionado na quinta posición por Philadelphia 76ers, dous postos detrás de Michael Jordan. Uniuse a un veterano equipo que incluía a Julius Erving, Moses Malone e Maurice Cheeks; xogadores que gañaran o campionato cos Sixers en 1983. Baixo a tutela de Malone, Barkley foi capaz de controlar os seus problemas de peso e aprendeu a preparar e condicionarse correctamente para un partido. Fixo 14 puntos e 8,6 rebotes por noite na súa primeira tempada na liga, sendo elixido no mellor quinteto de "rookies". En playoffs, os 76ers avanzaron até as Finais de Conferencia, pero foron freados por Boston Celtics en cinco partidos. Na súa primeira postemporada na NBA, Barkley achegou 14,9 puntos e 11,1 rebotes por encontro.\nDurante o seu segundo ano, Barkley converteuse no máximo reboteador do equipo con 12,8 por partido e no segundo máximo anotador con 20 por noite. Como á-pivote titular do equipo, foi nomeado no segundo mellor quinteto da tempada e fixo nas eliminatorias 25,0 puntos cun 57,8% en tiros de campo e 15,8 rebotes por partido. A pesar do seu enorme traballo, Milwaukee Bucks eliminou os 76ers nas Semifinais de Conferencia por un axustado 4-3. Na tempada 1986-87, Malone foi traspasado a Washington Bullets e Barkley asumiu o control como líder do equipo. Conseguiu o seu primeiro título como máximo reboteador da liga con 14,6 por partido e liderou tamén a liga en rebotes ofensivos facendo 5,7 por partido. Durante a tempada regular achegou 23 puntos cun 59,4% en tiros, disputando o seu primeiro All-Star Game e formando parte do segundo mellor quinteto da liga por segundo ano consecutivo. En play-offs, as súas medias foron de 24,6 puntos e 12,6 rebotes por encontro, caendo de novo ante os Bucks esta vez en primeira rolda.\nA seguinte tempada Erving anunciou a súa retirada do baloncesto e Barkley converteuse na xogador franquía. Xogando 80 partidos e facendo 28,3 puntos cun 58,7% en tiros de campo e 11,9 rebotes por noite, Barkley apareceu no seu segundo All-Star Game consecutivo e por primeira vez foi elixido no mellor quinteto da tempada. O seu singular estado de celebridade como xogador franquía dos 76ers deu como resultado a súa primeira aparición na portada da prestixiosa revista deportiva Sports Illustrated. Por primeira vez desde a tempada 1974-75, os 76ers non se clasificaron para as eliminatorias. Na seguinte tempada, Barkley continuou nos seus números; 25,8 puntos, 57,9% en tiros e 12,5 rebotes por partido, xogando o seu terceiro All-Star Game consecutivo e sendo nomeado novamente no mellor quinteto da liga. Con todo, a pesar de que Barkley contribuíu con 27 puntos, 64,4% en tiros, 11,7 rebotes e 5,3 asistencias, os 76ers foron eliminados en primeira rolda por New York Knicks.\nDurante a tempada 1989-90, a pesar de recibir máis votos para o primeiro lugar, Barkley finalizou segundo na votación do MVP da tempada detrás de Magic Johnson, base de Los Angeles Lakers. A pesar diso, foi nomeado xogador do ano por The Sporting News e Basketball Weekly. fixo 25,2 puntos, 11,5 rebotes e un 60% en tiros de campo, sendo elixido no mellor quinteto da tempada por terceiro ano consecutivo e aparecendo unha vez máis no All-Star. Liderou aos 76ers a 53 vitorias na tempada regular, perdendo con Chicago Bulls nas Semifinais de Conferencia. Nunha nova postemporada sen éxito, Barkley fixo 24,7 puntos e 15,5 rebotes por partido. O seu excepcional xogo continuou na súa sétima tempada como profesional, tendo como números 27,6 puntos, 57% en tiros e 10,1 rebotes por encontro e sendo nomeado MVP do All-Star tras liderar ao Oeste á vitoria por 116-114 con 17 puntos e 22 rebotes, mellor marca reboteadora nun All-Star desde os 22 de Wilt Chamberlain en 1967. En play-offs, caeu de novo ante os Bulls en Semifinais de Conferencia, con Barkley contribuíndo con 24,9 puntos e 10,5 rebotes por noite.\nA tempada 1991-92 foi a última de Barkley nos 76ers e nela cambiou o seu dorsal 34 polo 32 en honra a Magic Johnson, xogador que anunciou a súa retirada profesional ao contraer o virus da SIDA. A pesar de que o número 32 estaba retirado na franquía en honra a Billy Cunningham, foi posto de novo en funcionamento exclusivamente para Barkley. Na súa última campaña como xogador dos Sixers, Barkley fixo 23,1 puntos, 55,2% en tiros e 11,1 rebotes por partido. Finalizou a súa carreira nos 76ers como o cuarto máximo anotador na historia da franquía con 14.184 puntos, terceiro en media de puntos con 23,3 por partido, terceiro en rebotes con 7.079, oitavo en asistencias con 2.279 e segundo en porcentaxe de tiros de campo con 57,6%. Liderou aos 76ers en rebotes e porcentaxe de tiros de campo en sete tempadas consecutivas e en anotación en seis. Con todo, tras varios anos fracasando en "play-offs" e cos 76ers cunha marca de 35-47 na 1991-92, Barkley pediu o traspaso. O 17 de xullo de 1992 foi enviado a Phoenix Suns por Jeff Hornacek, Tim Perry e Andrew Lang.\nDurante as súas oito tempadas en Filadelfia, converteuse nun dos xogadores máis populares da NBA, tendo a súa propia figura publicada pola compañía de xoguetes Kenner e tamén a súa propia liña de zapatos por Nike. Con todo, o seu xogo aberto e agresivo tamén causou problemas e polémicas, como a pelexa co pivote Bill Laimbeer de Detroit Pistons en 1990, un espectáculo que trouxo múltiples multas por parte da NBA, ou cuspir a un fan. Este último incidente debeuse a que unha parte do público constantemente insultou racialmente a Barkley durante un partido contra New Jersey Nets en marzo de 1991, polo que o xogador virouse e cuspiu por erro a unha moza. Rod Thorn, o por entón Presidente de Operacións da NBA, suspendeu a Barkley sen soldo e con 10.000 dólares de multa.\nO traspaso de Barkley aos Suns beneficiou tanto ao xogador como ao seu novo equipo. Promedió 25,6 puntos, 52% en tiros de campo, 12,2 rebotes e 5,1 asistencias por partido, liderando aos Suns á mellor marca da NBA, 62-20. Barkley foi nomeado MVP da tempada no seu primeiro ano en Phoenix, ademais de disputar o seu sétimo All-Star Game consecutivo. Converteuse no terceiro xogador na historia en ser MVP na primeira tempada no seu novo equipo tras ser traspasado, ademais de guiar aos Suns ás súas primeiras Finais da NBA desde 1976, perdendo ante Chicago Bulls en seis partidos. En playoffs, Barkley asinou 26,6 puntos e 13,6 rebotes por partido.\nNa tempada 1993-94, Barkley xogou con moitos problemas de lesións, facendo 21,6 puntos e 11,2 rebotes en 65 partidos. Foi seleccionado para disputar o All-Star Game, aínda que non o puido xogar por lesión, e nomeado no segundo mellor quinteto da liga. Con Barkley loitando contra as contusións, os Suns conseguiron un balance de 56-26 e chegaron até as Semifinais de Conferencia. A pesar de comezar a serie ante Houston Rockets gañando por 2-0, caeron eliminados en sete partidos en mans dos posteriores campións da NBA. A pesar das lesións, no terceiro partido da primeira rolda que lles enfrontaba a Golden State Warriors, un memorable Barkley anotou 56 puntos con 23 de 31 en tiros de campo, por entón a terceira mellor marca anotadora na historia das eliminatorias. Tras exporse a retirada en pretemporada, Barkley regresou para disputar a súa undécima tempada e gañar a batalla ás lesións. Apareceu por novena vez consecutiva no All-Star Game e fixo 23 puntos e 11,1 rebotes na tempada regular, liderando aos Suns a unha marca de 59-23. En postemporada, a pesar de ir por diante 3-1 nas Semifinais de Conferencia, perderon de novo ante os Rockets en sete partidos. Barkley achegou 25,7 puntos e 13,4 rebotes por encontro en play-offs, pero foi limitado no sétimo partido ante os Rockets por unha lesión de perna. A campaña 1995-96 foi a última de Barkley nos Suns. Liderou ao equipo en anotación, rebotes e roubos de balón, disputando un ano máis o All-Star Game e conseguindo o 22 de novembro de 1995 o seu 18º triplo-dobre. Converteuse no décimo xogador na historia da NBA en conseguir 20.000 puntos e 10.000 rebotes, e nas eliminatorias fixo 25,5 puntos e 13,5 rebotes para caer eliminados por San Antonio Spurs na primeira rolda. No verán, Barkley foi traspasado a Houston Rockets por Sam Cassell, Robert Horry, Mark Bryant e Chucky Brown.\nO traspaso de Barkley aos Rockets en 1996 foi o seu último intento para tentar conseguir un anel de campión. Fichou por un veterano equipo que incluía a dous xogadores nomeados entre os 50 mellores da historia da NBA como eran Hakeem Olajuwon e Clyde Drexler. Continuou con problemas de lesións durante a tempada e soamente xogou 53 partidos, perdéndose ademais catro encontros por sanción. Foi o segundo máximo anotador do equipo con 19,2 puntos cun 48,4% en tiros de campo, sendo a primeira vez desde o seu ano rookie que baixaba dos 20 puntos por partido. Con Olajuwon absorbendo a maior parte do xogo ofensivo dos Rockets, Barkley centrouse máis en rebotear, capturando 13,5 por partido, segunda mellor marca da súa carreira. Os Rockets finalizaron a tempada regular cun balance de 57-25 e chegaron até Finais de Conferencia, onde foron eliminados en seis partidos por Utah Jazz. Barkley promedió 17,9 puntos e 12 rebotes por noite noutra postemporada sen éxito.\nA tempada 1997-98 foi outra campaña infestada de lesións para Barkley. Promedió 15,2 puntos e 11,7 rebotes por encontro, finalizando o equipo a tempada cun mediocre 41-41 e caendo en primeira rolda ante os Jazz. Limitado polas lesións, Barkley tan só disputou catro partidos en play-offs, promediando 9 puntos e 5,3 rebotes en 21,8 minutos de xogo. Durante a acurtada tempada do lockout, Barkley só puido disputar 42 partidos, asinando 16,1 puntos e 12,3 rebotes por noite. Converteuse ademais no segundo xogador na historia, tras Wilt Chamberlain, en conseguir 23.000 puntos, 12.000 rebotes e 4.000 asistencias. Tras unha marca dos Rockets de 31-19, a súa participación nas eliminatorias chegou ao seu fin ao primeiro de vez en mans de Los Angeles Lakers. Nos últimos play-offs da súa carreira, Barkley fixo 23,5 puntos e 13,8 rebotes. Finalizou a súa carreira en postemporada cos seguintes números: 22,1 puntos, 54,1% en tiros de campo, 11,7 rebotes e 3,9 asistencias por partido.\nNo seu último ano na NBA, a súa tempada e carreira na liga culminou prematuramente tras romper o tendón do seu cuadríceps esquerdo o 8 de decembro de 1999 en Filadelfia, onde comezou a súa carreira na NBA. Antes da lesión, as medias de Barkley eran de 14,5 puntos, 47,7% en tiros e 10,5 rebotes por partido. Negándose a que a de lesión sexa a última imaxe na súa carreira, Barkley regresou no último partido da tempada regular tras catro meses fóra das canchas. O 19 de abril de 2000 ante Vancouver Grizzlies en casa, Barkley anotou a súa última canastra tras un rebote ofensivo, disputando seis minutos e conseguindo dous puntos, un rebote e unha asistencia. Tras a canastra, Barkley inmediatamente retirouse e puxo fin á súa magnifica carreira de 16 anos na NBA.\nBarkley disputou os Xogos Olímpicos en 1992 e 1996, gañando a medalla de ouro en ambos os anos como membro da selección estadounidense. En 1992 formou parte da primeira selección formada por xogadores da NBA, compartindo equipo con lendas como Michael Jordan, Magic Johnson, Larry Bird, Scottie Pippen ou Karl Malone. Ese combinado foi coñecido como Dream Team, gañando o seis partidos da clasificación para as olimpíadas e o oito do campionato. O equipo promedió 117,3 puntos por partido e gañou os encontros por unha vantaxe de 43,8 puntos. Barkley liderou ao equipo en anotación con 18 puntos por partido, ademais dun 71,1% en tiros de campo, e conseguindo a por entón mellor marca anotadora nun partido con 30 puntos ante Brasil na vitoria por 127-83. Tamén bateu a marca de porcentaxe de triplos cun 87,5%, capturou 4,1 rebotes e roubou 2,6 balóns por encontro.\nNos Xogos Olímpicos de Atlanta de 1996, Barkley liderou ao equipo en anotación, rebotes e porcentaxe de tiros de campo. Promedió 12,4 puntos, 81,6% en tiros e 6,6 rebotes, axudando á selección norteamericana a un perfecto balance de 8-0 e gañando a medalla de ouro.\n↑ Charles Barkley tells Brown racism is a cancer\n↑ "Estatísticas en Auburn de Charles Barkley". Arquivado dende o orixinal o 06 de outubro de 2007. Consultado o 30 de marzo de 2010.\n↑ "Web oficial do equipo masculino de baloncesto de Auburn Tigers". Arquivado dende o orixinal o 11 de marzo de 2010. Consultado o 30 de marzo de 2010.\n↑ "Estatísticas de Charles Barkley". Arquivado dende o orixinal o 08 de abril de 2010. Consultado o 30 de marzo de 2010.\n↑ "Marcadores na tempada 1984-85 dos 76ers". Arquivado dende o orixinal o 03 de marzo de 2016. Consultado o 30 de marzo de 2010.\n↑ Controversia na votación para o MVP\n↑ "Marcadores na tempada 1989-90 dos 76ers". Arquivado dende o orixinal o 03 de marzo de 2016. Consultado o 30 de marzo de 2010.\n↑ Barkley cambia o seu dorsal ao 32\n↑ "Philadelphia 76ers 1991: Estatísticas, premios, historia e máis". Arquivado dende o orixinal o 03 de marzo de 2016. Consultado o 30 de marzo de 2010.\n↑ Philadelphia Pelexa entre Pistons e Sixers\nWikimedia Commons ten máis contidos multimedia na categoría: Charles Barkley\nCharles Barkley en nba.com\nCharles Barkley en NBA.com/History\nTraído desde «https://gl.wikipedia.org/w/index.php?title=Charles_Barkley&oldid=5887494»\nÚltima edición o 7 de outubro de 2021 ás 11:15\nA última edición desta páxina foi o 7 de outubro de 2021 ás 11:15.


Paul Rios, coordinador de Lokarri e Politika 2.0\n"A internet válenos na procura do acordo, do diálogo, do consenso"\nActivista político vasco, traballa desde hai anos a prol dun proceso de paz en Euskal Herria que culmine nunha consulta. Vieiros coincidiu con el no Europarlamento.\nF. Arrizado - 09:30 22/11/2009\nTags: activismo político Bruxelas Elkarri Euskal Herria Lokarri Paul Rios Politika 2.0\nA conferencia de Paul Rios, coordinador de Lokarri e Politika 2.0, era unha das que maior interese espertaban no seminario Activismo político na rede que se desenvolveu o pasado 11 de novembro no Parlamento Europeo.\nO político -no sentido máis puro da palabra- vasco traballa desde hai anos pola paz e polo respecto aos dereitos civís, polo diálogo e polo consenso en Euskal Herria, que permitan unha consulta á cidadanía sobre o futuro do país e a reconciliación.\nConsidera que neste proceso a participación activa da cidadanía é clave, e a internet e as súa potencialidades comunicativas, xa que logo, unha ferramenta idónea e eficaz para construír un vieiro conxunto na solución do conflito vasco.\nVieiros: Como podemos conseguir unha democracia participativa en troques dun consumo de eleccións cada catro anos?\nPaul Rios: Esa é unha das grandes preguntas que nos estamos a facer. En principio hai dous obstáculos. Primeiro, o propio sistema democrático tal e como está concibido na actualidade, especialmente no Estado Español; e segundo, a carencia de instrumentos de participación que impiden a implicación directa. Porén, si que detectamos que cada vez hai máis cidadanía que quere participar activamente en política máis alá dos partidos.\nPolitika 2.0 é unha proposta que vai nese camiño. Como é que nace?\nXorde hai un ano duns cantos blogueiros vascos e dalgúns representantes políticos que tamén tiñan blog. Tivemos unha xuntanza no Parlamento Vasco na que se analizaron as potencialidades da internet. Politika 2.0 non é un grupo formalmente estruturado, traballamos de maneira "líquida", achegando cadaquén cando e como pode en momentos determinados.\nPensa que este tipo de modelo de participación activa pode callar na sociedade e chegar a influír nas decisións políticas?\nA cuestión está bastante verde polo de agora, aínda que consideramos que a evolución da internet lle ha dar un pulo maior a este tipo de iniciativas. Lamentabelmente, a política sempre vai por tras destes elementos cidadáns, e constatamos tamén que hai a tentación de instrumentalizar a internet como ferramenta de marketing político.\nQue obxectivos a curto e longo prazo se marcan desde Politika 2.0?\nO primeiro paso sería, constatando o crecente afastamento entre a política e a cidadanía, achegar estas dúas realidades. Os partidos téñense que dar de conta de que coa internet poden escoitar, conversar cos cidadáns. Así que se vaia estendendo, é cando chega o maior reto: ver se somos quen de usar a internet para tomarmos decisións políticas. A cidadanía demostrou que está afeita a participar -eis Menéame ou, no caso galego, Chuza!. O natural sería que chegase tamén o convencemento da clase política de que isto é posíbel.\nEn Suíza os referendos na internet son algo común, e aínda que o consideramos moi interesante é o máis sinxelo. Hai outros exemplos que van máis alá, sobre todo na procura do acordo, do diálogo e do consenso, embora falten ferramentas de participación. Os habitantes de Melbourne decidiron mediante un sistema de votación que modelo de cidade querían para 2030, e en Irún tamén se fixo algo parecido. Ten maior utilidade en cousas sinxelas, no ámbito local.\nNo entanto, non todo o mundo ten acceso á internet ...\nSi, a famosa fenda dixital. Sabémolo. Mais tamén somos conscientes de que a participación virtual non se pode contrapor á presencial. Ten que haber un proceso de retroalimentación, de complementariedade. Tamén está comprobado que é máis doado que unha persoa entre a participar, sabendo onde ir para se conectar, se previamente xa tivo algunha actividade presencial, sobre todo a nivel local.\nQuizais vostede sexa máis coñecido por Lokarri (rede cidadá polo acordo e a consulta). Que cuestións son as que defenden?\nE máis coñecido que Lokarri (voz éuscara que significa "o que une") é Elkarri (nacida en 1992, asinante do Pacto de Estella, Lizarrako Akordioa), da que xorde. Hai tres anos, coa declaración de cesamento do fogo de ETA, mudamos de nome e de obxectivos, procurando un proceso de diálogo, implicando a cidadanía, que culminase na paz definitiva. Un momento moi difícil.\nLokarri, e antes Elkarri, recibe e recibiu sempre críticas desde diversos sectores do abano político en Euskal Herria ...\nLokarri pretende ser un movemento transversal en que hai xente de todas as ideoloxías, mais sempre tentando atrevérmosnos, sermos audaces. Non nos conformamos coa realidade tal e como vén dada. E tomamos decisións que evidentemente non todos gustan delas. Mais, en definitiva, cremos que os problemas que ten Euskal Herria pasan polo respecto aos dereitos civís.\nBlog de Paul Rios


Máis de 1.100 atletas de todas as idades súmanse a despedir o ano correndo na San Silvestre - Concello de Ourense\nMáis de 1.100 atletas de todas as idades súmanse a despedir o ano correndo na San Silvestre\nMáis de 1.100 corredoras e corredores de todas as idades súmanse á convocatoria realizada polo Consello Municipal de Deportes para despedir o ano correndo polas rúas de Ourense, na II San Silvestre Ourensá.\nUnha vez rematado o prazo de inscrición, serán en total 836 as persoas que participen na categoría absoluta que se desenvolverá o domingo, 31 de decembro nun circuíto de 5 km, desde as 16:45 horas. Tamén se inscribiron 272 menores de 16 anos, repartidos en 3 categorías: 119 Pitufos (que correrán 0.07 km ás 16:00h), 91 menores de 12 anos (1,5 km ás 16:10h) e 62 Sub 16 (que correrán 2,5 km desde as 16:25h)\nA proba está incluída no calendario oficial de competicións da Federación Galega de Atletismo e estará controlada polo Comité Galego de Xuíces e Cronometradores da Federación Galega de Atletismo - Delegación en Ourense, e participan tanto atletas federados como populares. A organización da proba dispuxo dun dorsal 0, de xeito que as persoas participantes tiveron a oportunidade de facer unha doazón destinada aos programas que desenvolve Cruz Vermella Ourense.\nA proba fixa para a categoría absoluta unha ruta polas rúas peonís do Casco Vello e centro da cidade, co seguinte percorrido:\nXardín do Posío - Rúa Padre Feijoo - Rúa Colón - Praza Maior - Rúa Barreira - Rúa Burgas - Rúa Desengaño - Avenida de Pontevedra - Rúa Lamas Carvajal - Rúa do Paseo - Rúa Concordia - Rúa Santo Domingo - Praza do Ferro - Rúa dos Fornos - Rúa Unión - Praza do Trigo - Rúa Hernán Cortés - Rúa Prieto Nespereira - Rúa Lugo - Xardín do Posío.\nA totalidade de participantes das categoría Pitufos, Sub10, Sub12, Sub14 e Sub16 recibirán unha medalla ao rematar a súa proba.\nPara categoría absoluta, haberá premios paras as tres mulleres e os tres homes que cheguen nos tres primeiras posicións.


A Policia local de Rianxo detivo a un veciño de esta localidade de 67 anos de idade por un presunto delito de desobediencia, resistencia, ameazas, desconsideración e suborno a axentes da autoridade, ademais de danos causados nun vehículo policial. – CanalBarbanza.com\nA Policia local de Rianxo detivo a un veciño de esta localidade de 67 anos de idade por un presunto delito de desobediencia, resistencia, ameazas, desconsideración e suborno a axentes da autoridade, ademais de danos causados nun vehículo policial.\nBy CloudyX on 2 mayo, 2019\nOs feitos producíronse sobre as 19.15 horas, cando o home, en estado ebrio, estaba alterando o orde dentro de establecementos hostaleiros situados na urbanización A Martela (Rianxo).\nCando os axentes de servizo fixeron presenza no lugar, dito individuo reaccionou de forma moi alterada, proferindo insultos e amezas ós axentes, negándose a identificarse, e intentando agredir a un dos actuantes, polo que se procedeu a súa detención á que se resistiu activamente.\nNoite movida en Rianxo\nA polícia local de Rianxo interceptou.\nDucias de persoas secundaron en Ribeira a convocatoria de concentración formulada polo colectivo Mulleres en Acción\nAnte a casa consistorial deuse lectura.\nRianxo revive o Feirón\nRianxo continúa coa celebración das festas.\nDispositivo e organización do tráfico en Rianxo para a Guadalupe\nPara evitar retencións de tráfico, dada.\nCompricadas detencións en Rianxo\nJealsa reforza con novos convenios a sua presenza en Brasil\nConvocada unha manifestación de Emerxencia Feminista o 20 de setembro en Ribeira\nO Colectivo mulleres en Acción realizou.\n17 denuncias por consumo de alcol por menores e10 denuncias por tenza e consumo de substancias estupefacientes en Rianxo\nRealizáronse actuacións preventivas relativas especialmente ó.\nBo arranque da campaña marisqueira da ría de Muros e Noia\nAs máquinas das lonxas de Testal.


Pasa a papel as túas fotos - Alberte A. Pereira\nPasa a papel as túas fotos\npublicado o día 09-11-2015\nDende que o mundo dixital irrumpiu na fotografía, e despois co fenómeno das redes sociais e internet en xeral, maioritariamente só vemos imaxes a través dunha pantalla. Ben dun ordenador ou en calquera outro dispositivo.\nNon está mal, é barato e vense con certa calidade, sobre todo se tes un bo monitor. Agora ben, positivar (hai quen o sigue facendo) ou imprimir e pasar a imaxe a papel, é outra cousa.\nDende fai un tempo e previa edición pausada, collín o costume de, cada mes, pasar a papel unha ou dúas das miñas fotos. Imprimo a un tamaño de 40x26,7cm. normalmente en papel Hahnemühle Photo Rag Baryta 315gr ou Canson Rag Photographique 310gr.\nImprimo nun lugar onde, previamente e despois de probas varias, contrastei a calidade e axustei o meu traballo de procesado aos perfiles de impresión dese laboratorio e deses papeis.\nPódovos asegurar que, apreciar unha foto a ese tamaño en papel non ten nada a ver con vela na pantalla. Poder tocala coas túas máns, apreciar todos os detalles...é outro mundo. A sensación é a de estar vendo unha fotografía, como faciamos antes. Ademais, aínda que o teu disco duro "pete", a foto seguirá aí.\nProba, pasa a papel, e verás!


Somos bos artesáns pero malos feirantes.\nEstá moi ben iso do amor ó propio e de loar o noso por encima do resto. Pero non todo é tan bo nin todo o bo se promociona o suficiente, unhas veces por desleixo e outras porque nos dá vergoña presumir daquilo que consideramos demasiado común ou popular como para ser valorado. Así, por exemplo, ambos casos se resumen nas conserveiras que enlatan uns mexillóns de medio centímetro, ós que non se lle pode nin sacar o pelo de pequenos que son, mentres que en calquera peixería, sen envoltorio multicolor nin cousa polo estilo, ningún baixa da polgada de largo e son moito máis baratos. Por iso o amigo Xulio pide que cando o envase pon «mexillón galego», se coide un pouco máis a presenza e non sexa esa minchiña sen afeitar que cabe no oco dun dente cariado. Tal vez, o noso defecto é que temos o produto pero non o sabemos vender.\nO chauvinismo ten ese algo de cegueira que nos fai amosar certa hostilidade co máis popular para enxalzar as cousas máis inverosímiles ata o límite de competir teimudamente por comparación, o cal, moitas veces, nos fai quedar a medio camiño, esquecéndonos do verdadeiramente bo e insubstituíble.\nPara exemplo do que se debe ou non se debe facer, este xoves, diante dunhas cervexas (xa sabedes vós de que marca) estabamos chegando á conclusión de que as ostras do Eo nada teñen que ver coas de Arcade, cando un asturiano que nos escoitaba se meteu na conversa e deunos unha lección de cultivos mariños, mareas e plancto que nos deixou abraiados, ata o punto de facernos ir á peixería para saborear a diferenza.\nCon isto do propio e do alleo, alguén quixo xulgar ó señor Donald Trump por invitar a un grupo de deportistas a un xantar tipicamente americano (segundo el mesmo o definiu), a base de hamburguesas e salchichas, algo que aquí, entre nós, sería criticado e rexeitado ó momento con todos os nomes imaxinables para chamarlle ó señor presidente bruto, vulgar, analfabeto, inculto e sen idea das normas mínimas da ética nin do protocolo culinario. Algo que incluso algún americano de pura cepa criticou aconsellando o tradicional pavo asado e o pastel de cabaza como substitutos máis idóneos na mesa da Casa Branca. Pero non negaredes que foi unha invitación moi patrioteira, só lle faltou poñer a bandeiriña das barras e as estrelas encima de cada prato. Con todo, vulgar ou non, non podemos acusalo de non promocionar o seu ata poñelo por encima das mellores viandas importadas e que agora xa teñen a nacionalidade americana, como a pizza italiana ou as tortillas e tacos mexicanos que ningún muro é quen de parar. E aínda diría que criticar a Trump por agasallar con hamburguesas é o mesmo ca criticar a Fraga por executar o espectáculo das queimadas nos seus momentos de euforia, salvando as diferenzas culinarias.\nNon sei se iso se enmarca no patriotismo ou no chauvinismo, pero xa quixera eu ver a don Alberto invitando nalgunha recepción, no pazo de Raxoi, a sardiñas asadas sobre pan de boroa, a un caldo de repolo ou a un cocido con morro, rabo, e touciño, regado cun Barrantes en cunca de barro, para rematar cun bo café de pota, con gotas ou chorro de augardente, servido por camareiros de chaqué que faría as delicias de calquera delegación diplomática, e de paso había de valer para promocionar esa dieta atlántica tan nosa e tan envexada en medio mundo.


Joan Ribó - Wikipedia, a enciclopedia libre\n(Redirixido desde "Joan Ribó i Canut")\nJoan Ribó i Canut, nado en Manresa (Barcelona) o 17 de setembro de 1947, é un catedrático de secundaria e político español, actual alcalde de Valencia por Compromís per València.\nNacemento 17 de setembro de 1947 (72 anos)\nPartido Compromís per València\nProfesión Catedrático de Ensino Secundario\nNado en Manresa, viviu en Adrall (Ribera d'Urgellet, Lleida) ata que se despraza a Barcelona para realizar os estudos de bacharelato. Estudou enxeñaría agrónoma na Universidade Politécnica de Valencia diplomándose posteriormente en tecnoloxía de alimentos. Realizou o doutoramento no Instituto agroquímicos de Valencia, onde despois continuou en tarefas de investigación arredor de praguicidas non contaminantes. Neste período publicou oito traballos de investigación e dirixiu tres memorias de licenciatura e tres teses doutorais para as facultades de Químicas e Biolóxicas da Universidade de Valencia.\nFoi profesor durante sete anos da Universidade Politécnica de Valencia nas Escolas Superiores de Enxeñeiros Agrónomos e Industriais onde asumiu durante dous anos o cargo de Director do Departamento de Química (con carácter de interino). En 1978 aprobou as oposicións de profesor agregado de Física e Química de Ensino Medio. Cinco anos máis tarde obtivo por concurso de oposición a praza de catedrático. Dende ese momento desenvolveu o seu labor docente nos institutos de Bacharelato de Manises, os de Valencia (Sorolla e Distrito Marítimo) e o de Meliana, onde actualmente ten praza en excedencia para ser concelleiro no concello da cidade de Valencia.\nA súa actividade política comeza coa participación na constitución do Sindicato Democrático dende posicións ideolóxicas cristiás progresistas, próximas á Teoloxía da liberación (HOAC e Cristiáns polo Socialismo). Ingresa no Partit Comunista del País Valencià cando se constitúe a Xunta Democrática, converténdose en Secretario Xeral de EUPV na cidade de Valencia do 1992 ata 1997, cando é elixido Secretario Xeral de EUPV en deixar o cargo Albert Taberner. En 2003 deixa o cargo (agora coñecido co nome de Coordinador Xeral) en mans de Glòria Marcos. Ribó tamén formou parte das primeiras executivas de CCOO de Ensino sendo elixido delegado sindical en dúas eleccións sindicais.\nFoi defensor das alianzas electorais con terceiros partidos, primeiro a chamada L'Entesa ás eleccións autonómicas de 2003 e despois de Compromís pel País Valencià nas eleccións autonómicas de 2007.\nFoi deputado nas Cortes Valencianas entre 1995 e 2007. Dende 1999, ano en que é candidato por primeira vez na presidencia da Generalitat Valenciana, foi síndic do grupo parlamentario de EUPV. En 2003 anuncia que deixa o cargo de Coordinador Xeral de EUPV, sendo o voceiro do grupo parlamentario das Cortes Valencianas ata o final da lexislatura. Entre 2007 e 2010 deixa a política activa e retorna á súa actividade profesional, a de profesor de secundaria no instituto de Meliana.\nA raíz da crise de EUPV, na que Esquerra Unida se partiu en dous, algúns dirixentes foron expulsados o mes de abril de 2008, como o propio Ribó, ou abandonaron a formación. En 2010, Joan Ribó volve á primeira plana política ao ser proclamado candidato de Coalició Compromís á alcaldía de Valencia nas eleccións municipais de 2011. A súa candidatura recibiu máis do 9% dos votos, e converteuse en terceira forza na casa do concello municipal con 3 concelleiros.\nDende a súa creación en xullo de 2012, Joan Ribó é un dos dous voceiros de estrutura na executiva de Compromís.\nPreséntase novamente ás eleccións municipais en 2015, nas que Compromís acada os 9 concelleiros. Joan Ribó é investido alcalde de Valencia cos votos do seu partido, o PSPV e València en Comú.\n↑ Joan Ribó é investido alcalde de Valencia e certifica o final da era Barberá\nWikimedia Commons ten máis contidos multimedia na categoría: Joan Ribó\nEntrevista a Joan Ribó despois das eleccións de 2011 en Ràdio 9 (en valenciano)\nTraído desde "https://gl.wikipedia.org/w/index.php?title=Joan_Ribó&oldid=5218153"\nÚltima edición o 7 de agosto de 2019 ás 12:15\nA última edición desta páxina foi o 7 de agosto de 2019 ás 12:15.


Anselmo López Carreira: "Historia de Galicia" (Eds. Xerais) - Foros Xenealoxía.org - Apellidos de Galicia\nAnselmo López Carreira: "Historia de Galicia" (Eds. Xerais)\nMensaje por serba » 15 Nov 2012, 09:57\n[Edito el título anterior del hilo, por el del siguiente mensaje -sobre la presentación del libro "Historia de Galicia"-, para no dispersar lo relacionado con este autor].\n"Os Castro, unha alternativa atlantista na Galiza do s. XIV"\nConferencia do historiador Anselmo López Carreira sobre Inés de Castro e o seu tempo, na que relatou a biografía da personaxe e os lugares portugueses relacionados coa súa vida e morte.\nÚltima edición por serba el 21 Jul 2013, 17:23, editado 2 veces en total.\nMensaje por serba » 21 Jul 2013, 17:05\nPresentación en Festigal 2013, 25-7-2013\nÁs 20:15 horas Historia de Galicia de Anselmo López Carreira. Falarán: Manuel Bragado e Anselmo López Carreira.\nhttp://blog.xerais.es/2013/novidade-his ... -historia/\n[Festigal 2013: http://www.santiagoturismo.com/axenda-c ... tigal-2013 ]\nMensaje por serba » 23 Jul 2013, 07:46\nEntrevista no 2004 en Radio Allariz a Anselmo López Carreira, licenciado (1976) e doutorado (1994) en Historia pola Universidade de Santiago, é Catedrático de Historia no IES María Soliño de Cangas do Morrazo, após ter traballado en Celanova, Verín, Santiago, Barcelona e Hannover; así como profesor titor de Historia Medieval pola UNED en Ourense. Tamén está ligado ao Instituto Padre Sarmiento de Estudos Galegos. Especializado na historia medieval da Galiza, centra os seus traballos no estudo crítico das fontes documentais, no periodo Suevo na Gallaecia, no Reino galego, nas cidades medievais, e nos movementos sociais baixomedievais. É autor, entre outros, dos ensaios: A revolución irmandiña (1987); Martiño de Dumio: a creación dun reino (1996); ou o O reino medieval de Galicia (2005). É coautor de varias obras colectivas, como a Historia Xeral de Galicia (1997), e tén tamén unha grande cantidade de artigos publicados en diferentes revistas (Grial, Boletín Auriense, Brigantium, Murguía...), así como colaboracións no diario La Región, no semanario A Nosa Terra, e noutros medios.\nProvén do aquivo dixital da AGLP\nhttp://www.ivoox.com/o-reino-da-galiza- ... 211_1.html#\nEntrevista a Anselmo López Carreira: "Historia de Galicia"\nMensaje por serba » 08 Oct 2013, 12:41\nEntrevista en Radiofusión - http://173.255.131.23/audio/041013LOPEZ.mp3\nO reino máis antigo do Occidente de Europa\nHermerico convírtese no ano 410 no primeiro rei de Galicia. Os suevos instálanse na Gallaecia romana e asinan un pacto de hospitalidade co emperador de Roma. Coa teórica aceptación da superior autoridade imperial e co compromiso de prestar asistencia militar, constitúen de facto un reino. Afirmao así o profesor Anselmo López Carreira, autor do libro “Historia de Galicia” que ven de publicar Edicións Xerais.\nGalicia como reino, segue contando con persoalidade política propia durante máis de mil anos, dez séculos que foron silenciados e ocultados pola historiografía oficial. No ano 1230 morre o rei Afonso VIII e foi coroado o seu fillo Fernando III que xa era rei en León. Na persoa dese monarca uníanse as dúas coroas, a galego-leonesa e a castelá. Mais isto non supuxo de momento a unión administrativa dos reinos, que conservaron os seus respectivos usos tradicionais. No reino galego-leonés continuou vixente o código do Liber Iudicium, e ata o século XIV as Cortes de cada un deles seguíronse a reunir case sempre de forma independente. O novo código de leis aprobado en 1348 para Castela nas Cortes de Alcalá houbo de ser a continuación referendado para Galicia-León noutras Cortes en 1349. A unión tampouco tivo repercusión cultural. Da segunda metade dese século son as Cantigas de Santa María, compostas polo rei Afonso X (fillo e sucesor de Fernando III) nas que se percibe un idioma vivo, falado usualmente polo propio monarca.\nhttp://blog.xerais.es/2013/anselmo-lope ... diofusion/\nMensaje por serba » 30 Oct 2013, 14:31\nO xoves, 7 de novembro, ás 20:00 horas, na Escola Oficial de Idiomas, rúa Real, 29 de Ferrol, terá lugar a presentación do libro Historia de Galicia de Anselmo López Carreira.\nhttp://blog.xerais.es/2013/presentacion ... en-ferrol/\nMensaje por serba » 15 Nov 2013, 08:34\nPresentación de “Historia de Galicia” n’A Guarda\nO venres, 15 de novembro, ás 20:00 horas, no local do Centro Social Fuscalho, rúa do Paseo d’A Guarda, Anselmo López Carreira presentará o seu libro Historia de Galicia.\nhttp://blog.xerais.es/2013/presentacion ... -a-guarda/\nPresentación de "Historia de Galicia" en Santiago\nMensaje por serba » 20 Nov 2013, 08:40\nO xoves, 21 de novembro, ás 20:00 horas, na libraría Pedreira, rúa do Home Santo 55 de Santiago, Anselmo López Carreira presentará o seu libro Historia de Galicia.\nO acto está organizado pola Asociación Cultural O Galo, a libraría Pedreira e Xerais.\nhttp://blog.xerais.es/2013/presentacion ... -santiago/\nPresentación de "Historia de Galicia" en Vigo\nMensaje por serba » 26 Nov 2013, 15:23\nO xoves, 28 de novembro, ás 20:00 horas, no Hotel Os Galeóns de Vigo, Anselmo López Carreira falará do seu libro Historia de Galicia. O acto está organizado pola Asociación Pertenza.\nhttp://blog.xerais.es/2013/presentacion ... a-en-vigo/\nReportaxe no ZigZag sobre «Historia de Galicia»\nMensaje por serba » 27 Nov 2013, 14:11\nAnselmo López Carreira: «Un pobo que descoñece a súa historia descoñece o seu presente». Reportaxe no ZigZag sobre «Historia de Galicia»\nhttp://blog.xerais.es/2013/anselmo-lope ... e-galicia/\nMensaje por serba » 01 Dic 2013, 18:46\n"Anselmo López Carreira explica nun libro a historia descoñecida de Galicia"\nVídeo: http://www.crtvg.es/crtvg/canles-temati ... de-galicia\nPresentación de "Historia de Galicia" en Foz\nMensaje por serba » 02 Dic 2013, 15:04\n(Concello de Foz)\nA Asociación Cultural A Pomba do Arco organiza para este xoves día 5, ás 20.30 na Casa da Cultura Manuela presentación do último libro do historiador e profesor Anselmo López Carreira titulado “Historia de Galicia”. Libro que foi editado por Xerais neste 2013 e que xa se atopa nestes momentos nos primeiros postos en vendas no apartado historia de Galicia das principais librarías.\nhttp://www.cronica3.com/2013/12/anselmo ... ro-en-foz/\nPresentación de "Historia de Galicia" en Cangas\nMensaje por serba » 17 Dic 2013, 14:11\n"Presentación de «Historia de Galicia» en Cangas"\nO xoves, 19 de decembro, ás 20:30 horas, na libraría Maraxe, avenida de Marín 9, de Cangas Anselmo López Carreira presentará o seu libro Historia de Galicia.\nhttp://blog.xerais.es/2013/presentacion ... en-cangas/\nPresentación de «Historia de Galicia» na Coruña\nMensaje por serba » 19 Dic 2013, 08:43\nO venres, 20 de decembro, ás 20:00 horas, na libraría Suévia, rúa Vila de Negreira 32, da Coruña Anselmo López Carreira presentará o seu libro Historia de Galicia.\nhttp://blog.xerais.es/2013/presentacion ... na-coruna/\nPresentación de "Historia de Galicia" en Marín\nMensaje por serba » 03 Ene 2014, 18:22\nO venres, 10 de xaneiro, ás 20:30 horas, na Biblioteca Municipal, Avda de Ourense, 8 de Marín, terá lugar a presentación do libro Historia de Galicia de Anselmo López Carreira.\nhttp://blog.xerais.es/2014/presentacion ... z-carreira\nPresentación de "Historia de Galicia" en Ourense\nMensaje por serba » 14 Ene 2014, 16:13\nO xoves, 16 de xaneiro, ás 20:00 horas na livraría Torga, rúa da Paz, 16 de Ourense, terá lugar a presentación do libro Historia de Galicia de Anselmo López Carreira. No acto participarán Millán Picouto e Anselmo López Carreira.\nConferencia de Anselmo López Carreira en Noia\nMensaje por serba » 11 Feb 2014, 16:40\nO venres, 14 de febreiro, ás 20:30 horas, na Casa da Cultura Antón Avilés de Taramancos en Noia, tera lugar a conferencia arredor do libro Historia de Galicia de Anselmo López Carreira.\nhttp://blog.xerais.es/2014/conferencia- ... ia-en-noia\n(Entrevista) Anselmo López Carreira: "Historia de Galicia"\nMensaje por serba » 03 Jun 2014, 10:23\nAnselmo López Carreira (Vigo, 1951) publica Historia de Galicia (Xerais), un manual que, en palabras do seu autor, actualiza o manual básico sobre o estudo do noso pasado con novas perspectivas e materiais máis abundantes. Nesta conversa debullamos algúns dos temas do libro.\nhttp://biosbardia.wordpress.com/2014/06 ... -de-espana\n"A intervención de Fernando I de Portugal en Galicia..."\nMensaje por serba » 10 Dic 2014, 11:35\nAnselmo LÓPEZ CARREIRA:\nA intervención de Fernando I de Portugal en Galicia: unha alteración momentánea da fronteira.\nRevista da Faculdade de Letras: História, série II, vol. 15, nº. 1, 1998, pag. 177-185.\nAnselmo López Carreira: "O Miño. Un caudal de historia"\nMensaje por serba » 30 Ene 2015, 17:46\nO Miño. Un caudal de historia, de Anselmo López Carreira, é unha novidade da colección LIBROX.\nO Miño, atravesando toda Galicia en diagonal (ou toda a Gallaecia xuntándolle o Sil), constitúe un factor de primeira magnitude no cicelado da historia do país. O seu fluír vainos suxerindo momentos moi diversos que se nos presentan sen orde cronolóxica. Se o lector reordenase os capítulos conforme a secuencia temporal, comprobaría que o panorama abrangue desde os tempos máis recuados ata o presente. Todo o existir da nación.\nhttp://blog.xerais.es/2015/novidade-o-m ... es-dun-rio\nEntrevista a Anselmo López Carreira\nMensaje por serba » 12 Mar 2015, 20:03\n"O Miño: un caudal de historia"\nhttp://www.crtvg.es/rg/destacados/diari ... 15-1041073\n"As orixes de Cangas. Cangas na Idade Media"\nMensaje por serba » 08 Feb 2017, 19:11\nO bar Fonte do Galo, no Casco Vello de Cangas, inicia mañá un ciclo de conferencias e encontros literarios sobre historia, lingua e cultura galegas. Mañá, desde as 20.00 horas, o profesor Anselmo López Carreira falará sobre "As orixes de Cangas. Cangas na Idade Media".\nhttp://www.farodevigo.es/portada-o-morr ... 19616.html\nO panteón da Catedral de Santiago oculta o Reino da Galiza\nMensaje por serba » 31 May 2017, 16:12\nO Museo da Catedral de Santiago de Compostela acubilla no seu interior o Panteón Real, que ofrece unha versión deturpada da historia ao negar a existencia do Reino da Galiza e ser suplantado pola denominación de León. “A ocultación do seu recoñecemento histórico foi política e contou co apoio instrumental da Igrexa”, explica o investigador Anselmo López Carreira, quen considera que agora “é unha cuestión política e social traballar para restituír a transcendencia histórica deste Panteón Real”.\nSepulcro de Afonso VIII, rei da Galiza, no Panteón Real\nhttp://www.sermosgaliza.gal/articulo/me ... 58032.html\n- Entrevista a Anselmo López Carreira:\n“Urxe facer unha historia na que Galiza sexa a protagonista”\nhttp://www.sermosgaliza.gal/articulo/me ... 57932.html\nAnselmo López Carreira, premio Ignacio Cerviño\nMensaje por serba » 17 May 2018, 18:53\nCatedrático de Historia no IES María Soliño e historiador vencellado ao Instituto Padre Sarmiento de Estudos Galegos, é autor dunha ampla obra ensaística de investigación histórica centrada especialmente na época medieval en Galicia. No libro "Cangas na Idade Media" indaga no nacemento do municipio, que a penas conta con documentación. Hoxe recibe o premio Ignacio Cerviño á Recuperación do Patrimonio que outorga o Concello de Cangas.\nGonzalo Martínez - http://www.farodevigo.es/portada-o-morr ... 93217.html\n"Arte e escritura na Galicia medieval (Séculos VI-X)"\nMensaje por serba » 05 Nov 2019, 19:40\nLibro de Anselmo López Carreira.


Mestra e líder social. Natural de Cambados, sobriña do deputado galeguista na República Antón Alonso Ríos. Obtén o título de bacharelato no Instituto de Santiago no ano 1929 e no ano 1933 dirixe a Academia Escuela Moderna onde preparaba para o bacharelato, o maxisterio, escola primaria e Nocturna. Como muller comprometida cos necesitados tamén abriu en 1934 unha escola privada mixta no local do Sindicato de Guimarey a onde acudirían todos os nenos que non puideran ir á escola mixta nacional.\nExerceu o maxisterio en Xaceváns en Celanova. Aquí foi recriminada por non impartir clases de relixión, unha medida aprobada polo Ministerio en tempos da República.\nEl Emigrado: Num. 441 (07/03/1933)\nCando se produciu o levantamento militar e por temor a represalias dos falanxistas, fuxiu co seu fillo nun camión de seguidores da insurrección. Finalizada a guerra, morreu o seu home, que traballaba nas obras do ferrocarril na zona montañosa do sur de Ourense. Como non estaba asegurado, non podía cobrar a pensión. Diante desta inxustiza, enfrontouse coa empresa construtora e conseguiu tramitar pensións para oito mulleres. Asociada ao avogado Colemán puxo en marcha o Consultario Social "Adiante", para defender os dereitos das mulleres que ficaban viúvas por mor das obras da vía. Adquiriu grande protagonismo e foi alcumada "Desenterramortos" porque animada a exhumar cadáveres para practicar autopsias e demostrar, así, a causa da morte daqueles homes. Na súa loita por mellorar as condicións de vida daqueles traballadores tamén consegiu que a empresa construtora aboasen 30 céntimos por quilómetro dende a casa ao lugar do traballo, polo que foi coñecida como "a dos quilómetros". Foi denunciada por exercer como avogada laboralista sen ter título.\nComo mestra seguiu exercendo e en 1953 estaba destinada no pobo de Arcucelos, en Laza.\nPublicado por Rosa María Cid Galante en 17:56


« Día alto, noite peche | Weblog | Bajo la Vía Láctea »\nEsquecíame destas longas liñas rectas cheas de signos inintelixibles, lixeiros trazos negros sobre un fondo branco resplandecente. Porque a angustia remata por desembocar no desinterés, e a desgana avanta como as sombras desprendidas das nubes pasaxeiras. E todo semella pasaxeiro salvo a tristeza dos días coas súas noites, dos espertares intrascendentes, dos horizontes valeiros.\nQuixera falar nunha língua xorda, e falar polos camiños ó meu antoxo, polas rúas, polos atallos, polas canellas, de paso, sempre de paso. Porque ninguén me entendera, porque os oídos foran canles de sensacións, ferramentas só para a interpretación sinfónica da vida. Quixera falar sen que se me escoitara, en todas esas ocasións nas que sei que non digo nada. E o cuspe na boca pechada sería coma ouro no peto; eu, na miña esquizofrénica existencia.\nMáis tarde divaguei nos pasados descoñecidos. Cómo quixera ver cos ollos dos nosos devanceiros, pois só os ollos que viron permitiron imaxinar; xa que eu non vin vivo no descoñecemento máis frustrante. Os camiños..., non, eran os camiños cheos de lama con carros tirados por bois, cargados de madeira, destino do aserradeiro. Sen pontes que salvan desniveis, con pasamáns, beirarúas e farolas de vermes de luz “eléctrica”, e non candiles de gas ou velas de cera derretida. E non vivían na escuridade; son eu quen vive na penumbra porque non atopo a luz.\nPenumbra e sombras revestidas de coches que pasan sen máis; xa que ninguén lles pregunta o destino pasan á presa, xa que tal vez non saben onde van eu tampouco me paro a miralos, porque coa chegada da noite xa non son coches senón dous faros que se desprazan velozmente, no momento que dúas mozas cruzan a rúa correndo evitando as luces que se achegan. Eu tamén quero correr e choutar, síntoma de ledicia desbordada, pero os meus pés siguen presos do cemento. Cheguei á esquina na que comeza a longa rúa que me levará á miña casa. Na soidade da noite as dúas mozas falan algúns metros máis alá. Non son capaz de delimitar os contornos na distancia, pero cando me achego un pouco máis e levanto novamente a mirada, unha cara coñecida evita o eclipse que provoca o corpo da moza que está de espaldas, á vez que me mira e sorrí.\nNon recordo nun primeiro momento quen pensei que sería, mais os últimos pasos que me conduciron ante a súa presencia desveláronme a beleza daquel rostro resplandecente, lixeiramente cuberto pola súa longa melena negra. Qué facía eu por alí, preguntábame, tras regalarme dous bicos quentiños na fría intemperie da noite. Qué importa o que eu poidera decir. Qué máis dará se me deixei levar pola súa conversa intranscendente. Ninguén quedará sen dormir porque non tivera máis habilidade que botar man de lugares comúns. E mentres, aquelas palabras doces, aqueles pareceres apropiados, aquelas sensacións adolescentes, a emoción dun voltar a vernos. E tal como empezara rematou, dispoñendo que cada un deberíamos irnos a cear ás nosas casas, despedíndonos entre sorrisos e coa firme intención de reencontrarnos.\nDecía a canción: “que tu pena fuera sólo por mi culpa, que mi culpa fuera sólo por amor...” Se esta noite alguén se quedara desvelada, que fose ela, pensando en min, xa que eu soñarei co seu nome queimando nos meus beizos.


Seguro para particulares - Arç Cooperativa\nSeguro para particulares\tjamgo_admin\t2021-07-28T08:43:36+00:00\nPara as persoas consumidoras é importante coñecer que uso fai o sistema asegurador dos seus cartos.\nEn Arç Cooperativa traballamos con moitas compañías para atopar a mellor resposta ás súas necesidades, pero preferimos traballar con entidades que incorporen prácticas empresariais e financeiras máis sociais, sostibles e solidarias.\nNa nosa oferta damos preferencia ás compañías con certificación de seguro ético e solidario – EthSI e aquelas compañías que na súa política de responsabilidade social poñen en valor o investimento socialmente responsable, a cohesión social e a transparencia.\nSe conduces, poñemos ao teu dispor dende o seguro mínimo para cubrir os posibles danos persoais ou materiais que poidas ocasionar ata a modalidade de todo risco, que garante a máxima protección do teu vehículo. Dende Arç Cooperativa ofrecemos pólizas de automóbil cunha ampla selección de coberturas e con prezos cooperativos.\nUn fogar é máis que un teito e o seguro de fogar debe ser algo máis que un contrato. Cubre os danos materiais ou as responsabilidades das persoas que conviven nel e moitos imprevistos, pero tamén pode ser unha maneira de consumir de forma responsable, de practicar a sustentabilidade, de compartir uns valores.\nSi queres coidar das túas persoas próximas e garantir a continuidade dos vosos proxectos, protéxeas cunha póliza de vida.\nPoñemos ao teu dispor un seguro a medida e podemos dar resposta a calquera das túas necesidades: responsabilidade civil, saúde, asistencia en viaxe, bicicletas, plans de pensións e aforro, etc.


ANPA AGROMAR AGOLADA: Colectivos da educación crean un foro de resistencia á LOMCE\nColectivos da educación crean un foro de resistencia á LOMCE\nAsociacións e colectivos vinculados ao mundo educativo, activismo social e político e á defensa do medio puxeron en marcha a iniciativa 'A educación que nos une', que pretende ser un foro de debate e reflexión sobre propostas para "unha nova educación" e para a "resistencia" á Lei Orgánica para a Mellora da Lei Educativa (LOMCE).\nAsí, os integrantes da plataforma 'Stop Lei Wert' --ATTAC, Xuventude Sin Futuro, Yo estudei na pública, Rede IRES, Ecoloxistas en Acción, Movemento de Renovación Pedagóxica e Rosa Sensat, entre outras-- crearon esta proposta, unha vez aprobada a lei, co obxectivo de "ir por diante do Goberno" e facer posible "entre todos" unha educación "pública, inclusiva, coeducativa, científica, ecolóxica e laica,".\n"As leis só teñen sentido se as obedecemos e, en concreto, a LOMCE é unha imposición", afirmou a voceira de Yo estudei na pública, Ana Contreras, que advertiu de que o Goberno non a consensuou nin coa comunidade educativa nin co conxunto da sociedade. "Chegou o momento de construír a educación que queremos e que moitas persoas xa están a poñer en práctica", engadiu.\nEntre os obxectivos de 'A educación que nos une' encóntrase a resistencia á LOMCE, que cualifican de "neoliberal, mercantilista e segregadora,". Se ben non ofrece accións de desobediencia concretas, porque non queren que os docentes "se xoguen a vida ou o posto de traballo", si formulan que se ensine dunha forma "distinta" dentro da aula á que establece o sistema educativo actual.\nFronte a unha educación que xera "inxustizas sociais e ambientais", propoñen unha educación "transformadora" que crea unha "rede de persoas comprometidas". Así mesmo, entenden que para combater a educación como "mero adestramento" é necesario que se respecten os dereitos da infancia e xuventude e se atenda a dimensión afectiva e ética das persoas.\nEstas organizacións critican no seu manifesto que sexa a OCDE, a CEOE e a Conferencia Episcopal quen decida os contidos e non a comunidade educativa no seu conxunto, ou que se conciba a educación como un rankig individual e non aposte polo traballo en equipo. Tamén censuran que "segregue" o alumnado en función de variables académicas en lugar de recuperar o "valor da diversidade".\nA xuízo destas entidades, a LOMCE "recentraliza" as políticas educativas, o que provoca "perda de democracia" nos centros, "dificulta" a tarefa de mestres que están ao servizo das "reválidas", e "mingua" as competencias das comunidades autónomas. Fronte a isto, esixen a "devolución" destas competencias á comunidade educativa, profesorado e autonomías.


Café coloquio "Claves para facer realidade a atención á diversidade" ~ FEAE GALICIA\nCafé coloquio "Claves para facer realidade a atención á diversidade"\nO xoves 24 de febreiro disfrutamos do Café Coloquio Trimestral de FEAE Galicia na compañía de orientadoras de distintos centros educativos da Coruña, estudiantes de máster do profesorado e socios e socias de FEAEGA.\nRafael Rodríguez Martín, vicepresidente de FEAEGA e presidente da Asociación Provincial de Equipos Directivos de Infantil e Primaria, fixo un resumen claro e conciso da nova ley de Atención á Diversidade orientado ao día día do labor dos equipos de orientación e direcións de centros. Compartimos á sua presentación desde esta ligazón.\nA continuación, Mónica Diz Besada, orientadora do IES Sardiñeira e autora do blog Mónica Diz Orienta, reflexionou sobre 9 claves para levar á atención á diversidade a tódalas dimensións educativas, aportando un conxunto de ideas para cada unha das claves.\nMónica puxo especial énfasis no Deseño Universal da Aprendizaxe (DUA), unha ferramenta imprescindible para achegarse á escola inclusiva.\nNeste sentido, desde FEAEGA queremos seguir profundizando no DUA en próximos coloquios e obradoiros.\nCafé coloquio "Claves para facer realidade a atenc...


Lofant tibetano: propiedades medicinales, uso, contraindicacións > O xardín\nO uso de propiedades terapéuticas do tibetano lofante\nTibetano lofante (ou agastakhis) - Unha antiga planta medicinal que se cultiva en todas partes.\nAplicación de tibia noite\nBillete de plantas medicinais\nA composición da flor inclúe unha gran cantidade de substancias que teñen un efecto estimulante sobre moitos procesos no organismo. Moitos deles son necesarios para a saúde humana. Polo tanto, o uso regular de fondos cun lofante terá un efecto positivo no seu corpo.\n¿Sabes? Hai dúas versións da orixe do nome "tibetano": o primeiro que o deu planta debido a especial respecto e distribución na medicina tibetana. O segundo, máis trivial, - por mor da súa orixe desde o Tíbet.\nA planta contén: rutina, alcaloides, colina, astragalina, flavonoides, quercetina, taninos, glicosídeo de kaempferol e ácido clorogênico, café, málico, cítrico e ácido ascórbico. O aceite esencial de Agastachis é moi valioso, rico en substancias tan útiles como o cyneol, anethole, borneol, camphene, terpinen, mimol, linalool, pinene, methylchavicol.\nAdemais do fortalecemento do sistema inmunitario, as drogas baseadas en lofantes teñen propiedades tan útiles:\nlimpeza do corpo - o uso regular de drogas cun leopardo elimina toxinas nocivas, escorias, sales de metais pesados do corpo, limpa os órganos internos;\nrehabilitación de saúde - As drogas de agastahis contribúen á rápida recuperación e fortalecemento do corpo despois de accidentes cerebrovasculares, ataques cardíacos e outras enfermidades graves;\nnormalización da presión arterial - axuda a hipertensión, a distonía vascular e outras enfermidades cardiovasculares; debido á normalización do colesterol e ao endurecemento das paredes dos vasos sanguíneos, a presión volve á normalidade;\nAs seguintes plantas tamén teñen un efecto positivo no corazón: zanahorias, rabanetes, caléndula, espinheiro (glod), goof de prata, albahaca, berinjelas, aconite, filbert, gumi (moitas flores) e yasenets (arbusto ardente).\nalivia a inflamación - Os aceites e ácidos esenciais da planta alivian a inflamación e úsanse para eliminar os problemas co tracto gastrointestinal, os riles, o tratamento das enfermidades respiratorias;\nlimpa a pel - Os cosméticos a base de axuda súbita de varias enfermidades da pel.\nÉ moi bo usar agastahis como tónico.\nAs mulleres aprecian a planta pola súa capacidade de fortalecer o cabelo, combater as engurras e mellorar a condición da pel.\nPodes usar lofantes para o tratamento con:\ninsomnio, enfermidades nerviosas;\nenfermidades infecciosas e virales;\nenfermidades da pel e violacións da integridade da pel (feridas, abrasións).\nEsta planta marabillosa úsase en varias especies.\nA infusión de auga das partes aéreas da planta (talos, flores, follas) aumenta o ton corporal, úsase para o tratamento.\nReceita para iso: 2 culleres de sopa de flores chan e follas derraman 0,5 litros de auga fervendo, preto e insistir 3 horas nun lugar acolledor. Tensión antes de tomar. A taxa de recepción é de 0,5-1 de vidro 3 veces ao día. Para cociñar, pode usar tanto material seco coma fresco.\nÉ importante! A recepción da infusión dentro non debe exceder 3 cuncas por día.\nPara o tratamento das enfermidades da pel e do seu uso externo, aumenta a cantidade de herbas amorfas 2 veces.. Esta infusión pode esfregar os puntos doloridos con fungos, eczema, gargarejo con dor de garganta ou dor de garganta.Tamén engade esta infusión ao baño ou enxágüe o cabelo.\nA tintura de alcohol prepárase deste xeito: 200 g de follas e flores frescas esmagadas derraman 500 g de vodka. Cork un contenedor e saír por 30 días nun lugar escuro, ás veces tremendo. A continuación, a tensión - ea tintura está lista.\nTomé 3 veces ao día durante 20-30 minutos antes das comidas: pola mañá e pola noite - 10 gotas a media botella de auga, pola tarde - 20 gotas. O curso do tratamento é de 1 mes.\nNo canto de materias primas frescas, pode levar 50 g de follas ou flores secas.\n¿Sabes? O lofanta de tintura permíteche adaptalo á dieta e acostumarte á nova dieta. Aínda que por si mesma o mouro non afecta a sensación de fame.\nEsta tintura está indicada para trastornos nerviosos e estados depresivos.\nTamén podes facer un té perfumado desde un lofante. Só hai que derramar auga fervendo sobre as follas e as flores e deixar por 3-5 minutos. Esta bebida é boa con mel. El axuda con problemas co estómago e sistema dixestivo, mellora a inmunidade, ten un efecto estimulante.\nAdemais do tufo tibetano, polos problemas do estómago e do sistema dixestivo, tamén se usan as seguintes plantas: traxe de baño, calendula,salvia (sardiña) prado, tilo, chervil, lyubku de dúas patas, berro, yuca, vainilla, kalina buldenezh, goldenrod, arco slyzun, cacahuete, orégano e col.\nO infarto de infusión de baño fortalece o sistema inmunitario, estimula e mellora a condición da pel. A preparación é fácil: Despeje 4-5 culleradas de herbas con 2 cuncas de auga quente e deixe durante 30-40 minutos. A continuación, colar e engadir ao auga ao tomar un baño.\nO aceite esencial obtense por destilación das partes frescas do leopardo. Este aceite limpa a pel, elimina o acne e outras erupcións cutáneas, axuda a partir da neurosis e insomnio nos bebés, calma e fortalece o sono nos adultos.\nLofante tibetano, ademais de propiedades útiles e curativas, ten as súas propias contraindicacións. Teña coidado co uso destes fármacos se non é intolerante a un colo, así como a hipotensión ou a tromboflebite. Se ten dúbidas, consulte co seu médico antes de tomar a droga.\nA adquisición de materias primas comeza no verán. Como se pode ver, úsanse todas as partes do lofante sobre o chan. Unha vez que atopou unha copia axeitada, cortou coidadosamente a parte necesaria da planta con tesoiras.Despois de recoller a cantidade correcta, enxágüe e espárcase ou colga a herba nunha zona cálida, seca e ben ventilada.\nAlmacenar materias primas secas debe estar nun lugar escuro nun recipiente de vidro ou bolsas de lona.\nÉ importante! A taxa debe ser dentro dun ano. Entón el perde o seu poder.\nEsta planta tibetana é o almacén máis rico de propiedades útiles. Cultive un montante no seu xardín e terá unha fonte ininterrompida de enerxía e forza.\nMira o vídeo: O Orégano 100 Veces Máis Poderoso que calquera Medicina Unha Sola Hoja de Esta Planta HAce isto en (Febreiro 2020).\nPeculiaridades do coidado de pedilantes en casa\nVariantes de facer camas verticais para fresas faino vostede mesmo\nComo é pecan útil?\n¿É posible conxelar limóns no conxelador?\nComo se librar da costra na pera\nComo fundir o mel?\nCaracterísticas de rosas en crecemento, como cultivar unha rosa dun buque\nDescrición e foto de variedades de froitas grandes\nArnica da montaña: propiedades útiles e contraindicacións, uso na medicina tradicional\nDescrición e características do coidado para a variedade de pementa Belozerka\nComo realizar o aderezo de outono de uvas\nPementa "Atlant": descrición, axuste e coidado\nAlmacenamento de vexetais: as mellores formas de conservar as patacas, as cebolas, as zanahorias, as remolachas, o repolo para o inverno\nRevista Pan Amarelo © Copyright 2020 | O uso de propiedades terapéuticas do tibetano lofante


Mar maquinando no tempo: 2012-07-29\nAnuncio mítico: Plastidecor\n1897: Atópase a "Dama de Elche".\nO 4 de agosto de 1897 descubriuse a "Dama de Elche" no xacemento arqueolóxico de "La Alcudia". Trátase dun busto tallado en pedra caliza, de orixe íbero de entre os séculos V e IV antes de C. Mide 56 cm e ten na espalda unha cavidade en forma de esfera de 18 cm de diámetro e 16 de profundiade que se pensa que podía servir para gardar obxectos relacionados con rituais relixiosos ou coa morte. Dícese que foi un neno de 14 anos que estaba traballando na finca, Manuel Campello Esclápaz, quen o atopou.\n1789: Fin do réxime feudal en Francia.\nO 4 de agosto de 1789 os campesiños franceses protagonizaron unha insurrección que deu lugar por medios políticos, claro, á fin dos úlitmos vestixios do feudalismo en Francia, isto é , cos privilexios da nobleza.\nRecordade que o lema da Revolución Francesa era : "Liberté, Égalité , Fraternité" .\n1755: Nace o inventor do lapis moderno.\nTal día coma hoxe nacía Nicolas Jacques Conté. Xa sei que non vos di nada o seu nome , pero é máis importante do que pensades. Inventou o lapis!!! Que sería de nós sen o lapis? Estamos tan afeitos a telos na man que non se nos ocorre pensar que alguén o tivo que inventar. Pois foi este homiño. Era militar do exército de Napoleón e posuía unha mente prodixiosa. Non vos conto máis , só que a invención do lapis ten que ver ( que tristeza!) coa guerra:\n2003: Morre Cartier Bresson\nEstaba destinado a ser parte da industria de fíos da súa familia , pero acabou sendo o "ollo do século XX". Está considerado como o creador da fotorreportaxe. Para el o importante era captar o instante, o momento exacto no que pasaba algo especial. Retratou a personaxes como Edith Piaf, Che Guevara, Fidel Castro, Picasso, Matisse...\nAdemais é un dos fundadores da Axencia Magnum, unha das máis importantes do mundo.\nDéixoche un enlace para que disfrutes da súa obra: http://www.magnumphotos.com/C.aspxVP3=CMS3&VF=MAGO31_10_VForm&ERID=24KL53ZMYN\n1898: Fallece o arquitecto Garnier.\nTal día coma hoxe de 1898 morría o arquitecto francés Charles Garnier. Dito así, sei que sona a champú, pero foi un arquitecto moi importante. A súa obre é un claro exemplo do estilo Napoleón III. Se tiveches a sorte de visitar París xa coñeces parte da súa obra : a Ópera, o Cercle de la Librerie, o Panorama Français; tamén fixo o Observatorio de Niza e os Casinos de Vittel ou Montecarlo.\n1954: Morre Colette.\nTal día coma hoxe de 1954 morría en París Sidonie-Gabrielle Colette. Ao principio , publicou con seudónimo masculino, Willy, a serie Claudina de novelas. O nome collérao do seu home, pero divorciouse e sufriu graves problemas económicos que solventou bailando en music-halls. Durante a primeira Guerra Mundial colaborou co diario Le Matin. En 49 anos escribiu máis de 70 libros. Pasou á historia non só pola súa prolífica obra, senón tamén por ser a primeira muller en entrar na Academia Goncourt. Na súa obra podemos atopar tanto os recordos e a atmósfera da súa infancia coma outro mundo adulto cheo de celos, sensualidade e amor pasional. No primeiro grupo inclúense obras como A casa de Claudina, Sido e no segundo; A inxenua libertina ou A gata. Deixoche un enlace para que coñezas algunhas frases tiradas das súas obras: http://www.frasesypensamientos.com.ar/autor/colette.html .\nAnuncio mítico: Cuerpos Danone.\nTodos a beber iogur para estar así de guapos...\nAnuncio mítico: Colonia Chispas.\n1788:Morre o pintor Thomas Gainsborough\nTal día coma hoxe de 1788 morría en Londres o pintor inglés Thomas Gainsborough. A súa obra está marcada polas cores difusas . É un dos maiores retratistas y paixasistas da súa época.\nDéixoche un vídeo coa súa obra, porque unha imaxe vale máis que mil palabras.\n1597: Primeiro teatro de Barcelona.\nParece ser que tal día coma hoxe de 1597 empezaron as obras do que sería o primeiro teatro de Barcelona, a "Casa de las Comèdies". Nun principio tiña estructura de Corral de Comedias, é dicir, algo moi parecido ao que podedes ver nesta imaxe.\nOgallá o teatro non morra nunca porque é a maneira máis directa de chegar ao público para transmitir emocións, sentimentos, ideas, cultura, ...Non?\n1385: Primeira corrida de touros.\nParece ser que tal día coma hoxe de 1385 , o rei Carlos II de Navarra organizou unha corrida en Pamplona. Disque mandou vir dous homes: un moro e un cristián que mataron dous touros por 50 libras. Na documentación non se di nada da orixe dos touros. Nos mesmos documentos do Arquivo de Navarra dise que en 1388 organízase outra corrida en Pamplona para agasallar á duquesa de Lancaster que estaba de paso na cidade; agora sábese que os animais procedían de Ribera de Navarra. Está rexistrado que nos anos posteriores se seguiron organizando festas deste tipo, polo que os investigadores conclúen que Pamplona é a cidade con máis tradición taurina. Pois que se quede con todo o mérito , eu son partidaria de que non se celebren porque me parecen unha aberración e unha salvaxada, pero ao mellor son unha ignorante.(?!)\nAnuncio mítico : Nocilla 1987\n1936: Nace Yves Saint-Laurent.\nTal día coma hoxe de 1936 nacía en Argelia o modisto francés Yves Saint_Laurent. Primeiro traballou e colaborou con Christian Dior e despois fundou a súa propia empresa. Entre os seus logros están a maxifalda , o pantalón entallado e o esmoquín feminino. Tamén ganou fama e cartos coas súas liñas de complementos e perfumaría.\nMorreu en París no ano 2008.\nNeste enlace podes atopar as imaxes dos seus modelos máis famosos. Algúns son verdadeiras xoias:\n1291: Fúndase a Confederación Helvética.\nTal día coma hoxe os suízos celebran un contrato asinado " a primeiros de agosto" de 1291 entre os cantóns de Uri, Schwyz e Unterwalden que formaron o núcleo da actual Suiza. Desde 1891 os helvéticos celebran o 1 de agosto a súa festa nacional. O nome "Helvético" vén dos "helvecios", un grupo de celtas que se instalaron alí despois de ser derrotados por Julio César cando tentaban conquistar as Galias. En total hay vinte cantóns separados en tres rexións lingüísticas. Actualmente tén catro idiomas oficiais: alemán, francés, italiano e retorromano; a súa moeda é o franco suizo .\n1971: Primeiro paseo en Jeep pola lúa.\nTal día coma hoxe de 1971 os astronautas David Scott e James B. Irwin dan , por primeira vez na historia, un paseo en Jeep pola superficie da lúa. Todo un logro para a investigación espacial.\nAnuncio mítico: Cheiw Junior\nXa ten anos !! Fala dos chicles que daban por 5 pesetas...\n1965: Nace J.K. Rowling\nJ.K. Rowling naceu o 31 de xullo de 1965 no Reino Unido. O seu nome real é Joanne Rowling. Fíxose famosa da noite para a mañá cando publicou a primeira entrega de Harry Potter. A saga converteuna nunha das mulleres máis ricas do mundo. Despois viñeron distintos tipos de recoñecementos: A Orde do Imperio Británico, distintos títulos honoríficos de varias universidades, o Premio Príncipe de Asturias da Concordia e a Lexión de Honor de Francia. Según din é unha gran filántropa e adica parte das súas ganancias a axudar ao próximo.\n1919: Nace Primo Levi.\nTal día coma hoxe de 1919 nacía en Turín o escritor Primo Levi. De orixe xudea, loitou como partisano na Segunda Guerra Mundial , pero caeu preso polas SS alemás. A súa experiencia no campo de concentración de Auschwitz serviulle de base para o seu primeiro libro Se esto é un home. Despois co mesmo tema editou A tregua. Tamén é autor de contos , por exemplo, Historias naturais. Outros títulos son Os oficios alleos, , A unha hora incerta, Hostería de Brema, A chave de estrella, etc. Aí vai un vídeo dun fragmento da súa obra Se esto é un home...\n1886: Morre Liszt.\nTal día coma hoxe de 1886 morreu Franz Liszt, músico e compositor húngaro. Pasou á historia da música por renovar a técnica do piano e da linguaxe musical. O seu estilo é romántico. Compuxo moitísimas obras, podémolas dividir en varios grupos:\n*Obras para piano: Sonata en si menor, 20 Rapsodias húngaras, 12 Estudos de execución trascendente , etc.\n*Obras para orquesta: Sinfonía de Fausto; 13 poemas sinfónicos,...\n*Obras religiosas: A lenda de Santa Isabel, Misa da coronación húngara...\nAquí che queda unha mostra da súa obra:\nAnuncio mítico: Formigas de Cruzcampo\nNon dirás que non é bon...\nPóñoche a canción enteira na versión de "El sueño de Morfeo":\n1792: Cántase a Marsellesa.\nO 30 de xullo de 1792 entraron en París os voluntarios de Montpellier e Marsella para defender a cidade. Ao fronte da tropa ía François Mireur, que escoitara unhas cantas veces unha composición do capitán de enxeñeiros Joseph Rouget de Lisle. Este, animado polo alcalde de París, creou un tema titulado Chant de guerre pour l'armée du Rhin e adicoullo ao Mariscal Luckner. Miseur escoitáraa en varios funerais oficiais, ensinoulla á tropa e entraron en París entonando o tema ao que os parisinos bautizaron como A Marsellesa. É o himno nacional francés desde o 14 de xullo de 1795.\nAquí cho deixo.\n1931: Nace Dominique Lapierre\nDominique Lapierre naceu en Francia en 1931. É un escritor de gran éxito. Con 17 anos escribiu o seu primeiro gran éxito: Un dólar cada mil kilómetros, un dos libros máis vendidos da posguerra francesa. Foi periodista, traballou na Paris-Match. En 1960 asociouse co americano Collins e comezaron xuntos unha serie de best-sellers sen precedentes, por exemplo, Esta noite , a liberdade; Arde París ou Levarás loito por min. Tamén en solitario escribiu libros superventas, entre eles destaca A cidade da alegría, (imprescindible!!), Máis grandes co amor; ou Mil soles. Ademais escribiu con Jean -Pierre Pedrazzini e con Javier Moro, co primeiro, Érase unha vez a URSS; co segundo, Era medianoite en Bhopal.\nAdica moitos dos seus esforzos a axudar aos fillos dos leprosos na India.\n1818: Nace Emily Bronté\nEscritora británica, irmá de Charlotte e Anne Brontë, tamén escritoras. As tres irmáns publicaron xuntas unha antoloxía poética ,Poemas, cos seudónimos de Ellys, Currer e Acton Bell; Emily é a autora da maioría destes poemas. A obra que máis sona lle deu foi Cumbres borrascosas, un escándalo na época pola historia de amor que relata. Esta novela é considerada unha das obras maestras da literatura inglesa.\nDéixoche aquí un fragmento do "audiolibro" de Cumbres Borrascosas, no que Mario Vargas Llosa fai unha introdución á novela, pode que te anime a lela ou a escoita-lo audiolibro.\nAnuncio mítico: Radical Fruit 1994\nXa van aló 18 anos...Non me diredes que non é imaxinativo!\n1961: Morre Aquilino Iglesias Alvariño.\nAquilino Iglesias Alvariño morreu o 29 de xullo de 1961. Foi o protagonista do Día das Letras Galegas no ano 1986. Os seus primeiros poemas aparecen recopilados no libro Señardá,. Despois publicaría Corazón do vento, Cómaros verdes, De día a día, Lanza de soledá, Nemias. Postumemente apareceu Leva o seu cantare.\nFoi un gran tradutor e pasou ao galego moitas obras clásicas.\nDéixoche un pequeno vídeo para que o coñezas un chisco mellor:\n1856: Morre Robert Schumann\nRobert Alexandre Schumann foi un compositor alemán. É unha das figuras máis representativas do Romanticismo e o máis importante compositor de lieder(canción lírica breve para voz solista e acompañamento, propia das zonas de lingua alemá, a letra é un poema); entre eles destacan:O amor e a vida da muller ou Amores de poeta. Tamén compuxo oratorios como A pèregrinaxe da rosa . Entre as súas composicións instrumentais atopamos Estudios sinfónicos, Escenas de nenos, Tres ríos con piano, Concerto para piano, etc.\n1925: Nace Theodorakis.\nTal día coma hoxe de 1925 nacía en Grecia Mikis Theodorakis. Importante compositor grego, famoso tamén pola súa militancia política e social: opúxose a dictadura instaurada en Grecia en 1974 e foi un activista antinuclear tra-la traxedia de Chernobil. No ano 2000 foi proposto para o Nobel da Paz. É autor de bandas sonoras de películas como Zorba, el griego e púxolle música a poemas de Cavafis, García Lorca ou Pablo Neruda.\nDéixoche coa banda sonora de Zorba, el griego, película e libro moi recomendables.


Goretti Sanmartín propón medidas “para garantir a democracia e a participación social nas decisións municipais” - Novas - BNG de Santiago de Compostela - BNG - Bloque Nacionalista Galego\nbngsantiago 03 feb. 2020 - 14:49\nInsta a convocar os consellos municipais de Saúde, de Educación e do Rural\nSantiago de Compostela, 3 de febreiro de 2020.- A portavoz do grupo do BNG, Goretti Sanmartín, presentou unha batería de propostas para garantir a democracia e a participación social nas decisións do Concello de Santiago. Así, anunciou que o BNG trasladará unha proposición para que cree o Consello de Participación, Igualdade e Transparencia “para adoptar os mecanismos que garantan a participación de todos os grupos municipais e, sobre todo, do tecido asociativo e veciñal”.\nO BNG presenta esta iniciativa logo de que transcorresen varios meses da acción de Goberno “que non quere facilitar o labor de oposición e non ten interese ningún en que haxa verdadeira participación do tecido asociativo de Compostela” e despois do manifestado en declaracións de que “aquelas mocións que o Goberno non vota a favor non se van levar adiante”, o que supón un baleirado do contido do Pleno.\nGoretti Sanmartín reclama tamén que se convoquen os consellos de participación cidadá, de maneira inmediata, unha medida que o BNG xa trasladou ao Pleno de novembro de 2019 “porque aínda non se activaron neste mandato e hai colectivos que o requiren, como no ámbito sanitario e no educativo”. Deste xeito, urxiu a convocar o Consello Municipal de Saúde con temas pendentes de resolver como o local para persoas sen fogar e a análise da situación na área sanitaria ante unha nova mobilización social; o Consello Municipal de Educación, reclamado pola FANPA para tratar temas como os comedores escolares, o contrato da Escola Municipal de Música, as actividades extraescolares e de conciliación, entre outros; o Consello Municipal do Rural, nun momento en que se debate o Pacto polo Rural e a necesidade de acabar con esa discriminación histórica; o Consello Municipal das Persoas Maiores reivindicado pola Plataforma de Pensionistas e o Consello Municipal de Cultura.\n“O normal é que estes consellos se estivesen reunindo nos meses pasados e agora mesmo para dar conta das propostas das áreas que cada concelleira e concelleiro vai incluír nestes Orzamentos de 2020”, advertiu. Desde o BNG deféndese que “estes consellos sectoriais deberían facer un informe preceptivo, aínda que non fose vinculante, deses orzamentos sectorializados para definir os investimentos e esa é a verdadeira participación”. Puxo como exemplo que “non ten lóxica que se decidan as obras para incluír no POS da Deputación sen pasar polo Consello do Rural e sen contar para nada coas asociacións do rural”.\nPara avanzar en participación hai que render contas, afirmou, e así o BNG pide que se inclúa en cada Pleno un punto na orde do día para dar conta do seguimento das iniciativas postas en marcha e que fosen aprobadas con anterioridade. Outra das medidas é a apertura dun espazo web para facer seguimento aos asuntos aprobados no Pleno con data de aprobación, inicio do expediente e estado da tramitación para que calquera veciña ou veciño poida saber se unha moción foi aprobada e en qué situación administrativa está.\nAposta por recuperar a emisión por streaming da rolda de prensa da Xunta de Goberno “para coñecer de primeira man información de relevancia e os acordos aprobados”.\nFixo referencia tamén aos problemas de divulgación da axenda pública dalgúns concelleiros de Goberno que non aparecen no apartado de transparencia.\nOutro dos puntos que reclamará o BNG é a posibilidade de asistir representantes dos grupos municipais como persoas observadoras ás mesas de contratación, “un aspecto que foi eliminado por un cambio normativo para participar con voto desde a oposición, mais que historicamente en Santiago de Compostela sempre se mantivera a opción de ir como persoas observadoras para facer seguimento”.


A profe de Lingua: Proxectos colaborativos\nXa é oficial!! Xa estamos inscritos no fermosísimo proxecto colaborativo Contamos con eMotion e á volta do divertido Entroido, comezaremos o traballo.\nCales son as razóns polas que imos participar? Unha chea delas!! Pero, por sinalar algunhas, direivos que:\n- No IES Xulián Magariños encántanos traballar por proxectos, porque é máis motivador e porque somos entusiastas da convivencia positiva, algo indispensable para abordar unha tarefa destas características.\n- Somos galego-falantes, amamos a nosa lingua e queremos ver a don Quixote e Sancho vivindo as súas aventuras no noso idioma. Para conseguilo, cederémoslles encantadas e encantados as nosas voces.\n- Gústanos a Literatura, sobre todo cando nos permite facer voar a imaxinación e reinterpretar a realidade, unha realidade, por certo, que non nos gusta demasiado en moitas ocasións.\n- Parécenos unha oportunidade magnífica para sentirnos parte deste mundo hiperconectado e traballar man a man con escolares de diferentes partes do mundo.\n- É unha oportunidade marabillosa para aprender e compartir: aprender de tod@s e compartir con tod@s. Lembrade que de nada serve o noso coñecemento se non o compartimos para conseguir mellorar o que non nos gusta.\nNo tocante aos obxectivos educativos, con este proxecto pretendemos:\nEmpregar a lingua oral e escrita nun rexistro formal adecuado ao nivel educativo.\nEmpregar diferentes tipos de texto (guión literario, guión técnico) de acordo coas súas características.\nAchegarse á figura de Miguel de Cervantes e a unha das súas obras mestras.\nSeleccionar pasaxes da obra cervantina susceptibles de seren convertidas en pequenas producións audiovisuais.\nCoñecer e empregar diferentes programas informáticos para a produción audiovisual (son, imaxe etc.).\nCoñecer e empregar correctamente nocións básicas de linguaxe audiovisual: secuencia, plano, guión etc.\nTraballar por proxectos colaborativos en grupos pequenos (4-5 membros).\nCompartir coñecementos de forma activa e participativa.\nAs ideas xa están sobrevoando o ceo da nosa imaxinación. Iremos contándovos como van os avances (e os problemas). Estade atent@s!!